
Fra www.historielab.dk er der fra januar 2017 adgang til: 

* En digital udgivelse af bogen 

• En lærervejledning 

‚ En kildebank med over 120 kilder 

° Triggere / anslag til et undervisningsforløb om slaveriet 
og De Vestindiske Øer 


Alle tekstkilder i bogen er sprogligt bearbejdet af pædagogiske 
hensyn. Nærmere oplysninger om de anvendte kilder findes i 
lærervejledningen. 

DE VESTINDISKE ØER 100 ÅR EFTER SALGET 


KAN EN STAT SÆLGE 
NOGET AF SIT LAND? 


For næsten 250 år siden blev Skt. Thomas i Caribien en dansk 
koloni. Senere skaffede Danmark sig naboøerne Skt. Jan og Skt. 
Croix. De tre øer kaldes De Dansk Vestindiske Øer. Danmark var 


for alvor blevet en kolonimagt. 


Øerne sælges 


Kan du forestille dig følgende: Folketinget beslutter at sælge 
Lolland, Falster og Møn til Tyskland? Et flertal i den øvrige del 
af landet skal dog stemme 'ja' til salget. Befolkningen på de 
tre øer må ikke stemme. 
Nej, vel. 

Noget tilsvarende skete faktisk for omkring 100 år siden. Den- 
gang solgte Danmark øerne Skt. Thomas, Skt. Jan og Skt. Croix 
til USA for 25 mio. $. I dag svarer det til ca. 3,2 mia. kr. Det ske- 
te, efter at et flertal i Danmark havde stemt 'ja' ved en folkeaf- 
stemning i 1916. Befolkningen på øerne måtte ikke stemme. 


Danske kolonier 


Skt. Thomas, Skt. Jan og Skt. Croix - eller U.S. Virgin Islands, 
som de kaldes i dag - ligger i Caribien. Det er ca. 7.500 km fra 
København. Hvorfor havde Danmark øer, der lå så langt væk 
- og hvorfor solgte man dem efter næsten 250 år? 

Det er spørgsmål, som du kan finde svar på i bogen. Heri 
kan du også læse, hvorfor og hvordan Danmark fik øerne, 
først Skt. Thomas i sidste del af 1600-tallet og siden Skt. Jan 
og Skt. Croix i første halvdel af 1700-tallet. Og du kan læse 
om de forskellige befolkningsgrupper på øerne, og hvad 
Danmark i det hele taget brugte øerne til. 

De Dansk Vestindiske Øer var danske kolonier, hvor der 
bl.a. blev dyrket sukkerrør og bomuld. Det hårde arbejde 
i plantagerne blev udført af slaver, som var taget til fange 
og solgt fra kysten i Afrika. Fra 1500-tallet til slutningen af 


1800-tallet blev der i alt transporteret ca. 11 mio. afrikanere 
over Atlanterhavet og solgt som slaver i Amerika. Også dan- 
ske skibe deltog i slavehandelen. Omkring 100.000 afrikane- 
re blev transporteret på danske skibe. 

I bogen kan du få mere at vide om slaveriet, og om hvor- 
vidt kolonierne var en god forretning for Danmark. Om hvor- 
for slaverne i midten af 1800-tallet fik deres frihed - og om 
de fik det meget bedre. Du kan også læse, hvorfor den dan- 
ske regering i mange år forsøgte at sælge øerne og hvad der 
videre skete med øerne, og deres befolkning. 


Billedet af havnen i Christiansted på Skt. 
Croix er fra begyndelsen af 1800-tallet. 


NORTH 
AMERICA 


Når du arbejder med bogen 


I bogen er der kilder med spørgsmål. Når du arbejder med 
kilderne, bidrager du til skabe historiske fortællinger om Dan- 
mark som kolonimagt og slavenation. På www.historielab.dk 
er der en kildebank med flere kilder, som du kan bruge til at 
uddybe din viden. 


EUROPE 
ATLANTIC 
OCEAN 
AFRICA 
AREA "$: 


Kort der viser trekantshandelen. Her ses den rute, som de danske 
skibe, der sejlede mellem København, Afrika og de Vestindiske øer, 
tog. Ruten danner en trekant mellem Danmark-Afrika-Vestindien- 
Danmark. Fra Danmark havde skibene varer, fx våben, som handels- 
folkene kunne sælge i Afrika. Fra Afrika sejlede skibene med slaver 

til Vestindien. Herfra sejlede skibene sukker, rom, bomuld og andre 
varer med hjem til Danmark. 


6 Kan en stat sælge noget af sit land? 


Når du og din klasse har arbejdet med bogen og kilderne, 
kan I overveje, hvordan historiske fortællinger om De Vestin- 
diske Øer bliver til og bruges. Var folk i 1600- og 1700-tallet 
onde, når de syntes, at det var i orden at bruge sorte som 
slaver? Bør den danske regering sige undskyld og betale er- 
statning til slavernes efterkommere? 


DEN MEXICANSKE GOLF 


BAHAMAS 


MÉRIDA CANCUN 


CAMPECHE 
DOMIKANSKE 


REPUBLIK 
JAMAICA SKT. CROIX 
BELIZE PUERTO RICO 
BELMOPAN 


HAITI SKT. THOMAS 
ST.JOHN 
ANTIGUA 


Kom DET CARIBISKE HAV р 


SAINT LUCIA 


EL SALVADOR 
BARBADOS 


GRENADA 


COSTA RICA 


PANAMA 
VENEZUELA 


GUYANA 
COLOMBIA 


ATLANTERHAVET 


FRANSK 
GUYANA 


SURINAME 


ECUADOR BRASILIEN 


MAGENS 
ST. THOMAS BAY 
TRUNK 
BAY 
3 С ROD 
HOOK 
BAY ° 
CRUZ 
CHALOTTE AMALIE BAY 
BUCK 
ISLAND 


ST. CROIX 


RAIN ° 
FORREST CHRISTIANSTED 


е 3 
FREDERIKSTED 


ST. JOHN 


CORAL 
BAY 


HANDEL I 


1500-1600-TALLET 


| 1500-1600-tallet ønskede kongerne og deres regeringer, at så få 
varer som muligt blev købt i udlandet. De mente, at det ville være 
godt for landet. Men hvordan skaffede man sig de varer, som 


man ikke selv kunne producere? 


Meget guld = stærk stat 


I dag er handelen med udlandet stor. Mange mener, at det 
er en fordel, at man så let som muligt kan sælge og købe 
varer på tværs af landegrænser, og at fri handel mellem lan- 
dene skaber økonomisk vækst. I en handelspolitik baseret 
på frihandel griber landenes regeringer ikke ind og regulerer 
handelsaftalerne. 

For 400-500 år siden var der et helt anden opfattelse af 
handel og økonomi. Dengang var ædelmetal som guld og 
sølv vigtige betalingsmidler. Og jo større mængder guld og 
sølv en stat havde, des bedre var det, mente man. Den bed- 
ste metode til at øge mængden af guld og sølv var at købe 
så få udenlandske varer som muligt og sælge så meget som 
muligt til udlandet. Derfor var det nødvendigt, at staterne, 
dvs. kongerne og deres regeringer kontrollerede handelen 
med udlandet. De prøvede at få fremstillet flest mulige va- 
rer i deres eget land. De lavede love, som forbød import af 
bestemte udenlandske varer. Og der blev lagt told (afgifter) 
på andre udenlandske varer, så de blev meget dyrere end 
hjemlandets egne varer. 

En række nødvendige varer kunne man ikke fremstille i 
Danmark. Det drejede sig bl.a. om sukker, silke, bomuld og 
krydderier. For at undgå at købe disse varer af udenlandske 
virksomheder, måtte staten gøre noget. Sammen med vel- 
havende købmænd oprettede den danske stat handelskom- 
pagnier, der sejlede til fjerne verdensdele efter varerne. 

Flere europæiske stater skaffede sig kolonier og handels- 
stationer i Afrika, Asien og Amerika. Så behøvede de ikke 
købe varerne. Som regel tog europæerne kolonierne med 
magt. Men der var også eksempler på, at europæerne købte 


England erobrede flere lande og gjorde dem til kolonier. I 1607 
tog englænderne Virginia på den nordamerikanske østkyst. 


eller lejede områderne i andre verdensdele. Portugiserne og 
spanierne var de første til at få kolonier. Det skete i begyn- 
delsen af 1500-tallet. Senere i århundredet begyndte Neder- 
landene (bl.a. det nuværende Holland), Frankrig og England 
at erobre landområder og gøre dem til kolonier. 


KILDE 1 


Merkantilismen 


Staternes forsøg på at skaffe så meget ædelmetal som 
muligt blev senere kaldt merkantilisme. | midten af 
1700-tallet forklarede den tyske økonom Johann Heinrich 
Gottlob von Justi merkantilisme sådan: 


"[...] guld og sølv anvendes som værdimål for varer. [...] Et 
land bliver i dag ikke regnet for rigt, hvis det ikke ejer en 
tilstrækkelig mængde af disse metaller. 

En klog regering må på alle mulige måder prøve at for- 
hindre at penge (guld og sølv) føres ud af landet. Før man 
bruger penge på at købe det, man har brug for i udlandet, 
må man nøje undersøge, om man ikke kan klare sig uden 
ønskede varer, eller om de udenlandske produkter kan 
erstattes af indenlandske produkter. Man må forsøge at 
forhindre, at privatpersoner bruger for mange penge i 
udlandet [...] 

Den første grundregel for handel med udlandet er der- 
for, at sørge for, at der føres mere guld og sølv ind i landet 
end ud af landet. [...] Da handel foregår med enten uden- 
landske eller med indenlandske varer, og at da import af 
udenlandske varer, aldrig kan betegnes som nyttig, føl- 
ger heraf en anden grundregel: Værdien af eksporten af 
indenlandske varer må overstige værdien af importen af 
udenlandske varer." 

SPØRGSMÅL TIL KILDE 1 


* Hvad er kildens begrundelse for, 
at en stat bør føre merkantilistisk 
politik? 


. Hvilke forskelle er der mellem 
frihandel og merkantilisme? 


* Hvorfor mon Danmark og andre 
europæiske stater ikke længere 
fører merkantilistisk politik? 


. Overvej hvad der ville ske, hvis Dan- 
mark og andre europæiske stater 
genindførte merkantilistisk politik. 


TIL OVERVEJELSE … 


* Hvorfor blev Amerika og Caribien 
kaldt Vestindien? 


Danmark-Norge 


Rigsfællesskabet mellem Danmark og Norge eksisterede fra 
1536 til 1814. I den periode var Norge underlagt den danske 
konge. I bogen bruger vi kun betegnelsen Danmark. 


Ostindien-Vestindien 


Ostindien var i 1600-1700-tallet et samlende navn for alt 

land øst for Afrika og omfattede bl.a. kolonien i Trankebar i 
det nuværende Indien. Vestindien var oprindeligt navnet på 
Amerika og kom senere til at betegne det caribiske område. 


. rtet r S eh elsst Tran I i ndien er fra 1733. "4:2. і 

: Å Ko 5 aver den dan k and 1 ation а keba il i | ў k | i 
Å gå А it ien, d d ha de ndien som KO on 
$ | 1845 blev Tr ankebar solgt til Stor bri annen, er de га! 15 та ; 


Trankebar 


Statsmagterne gav handelskompagnierne monopol (eneret) Christian 4. var konge over Danmark. Han havde også planer 
på at handle bestemte steder. Det var som regel en god for- om at få kolonier og handelsstationer i Afrika og Vestindien. 
retning for både kompagnierne og staterne at have kolonier. Men det Ostindiske Kompagni blev ikke en god forretning, og 
I 1616 overtalte hollandske købmænd Christian 4. til, at den det kostede kongen og staten mange penge. Da Christian 4. 
danske stat oprettede et dansk Ostindisk Kompagni. Det fik fik Danmark involveret i kostbare krige, var der ikke råd til at 
monopol på handelen med Ostindien, Japan og Кіпа i 12 år. forsøge at få flere kolonier. 

1 1618 sendte kompagniet fem skibe mod Indien. Ра den in- 

diske sydøstlige kyst lejede kompagniet et område, som til- 

hørte en fyrste. Her grundlagde man handelskolonien Tran- 

kebar. Den blev vigtig for kompagniets handel med Indien, 

Kina og andre områder i Asien. 


Skibe ud for Guinea-kysten. I baggrunden ses det danske fort Christiansborg. 
Billedet er fra omkring år 1800. 

DANMARK BLIVER 
KOLONIMAGT 


Holland, England og Frankrig og andre europæiske lande skaffede sig 
kolonier. Men først i sidste halvdel af 1600-tallet havde den danske 
kongemagt økonomisk overskud til igen at gå ind i jagten på kolonier. 


Forter i Afrika 


Fra 1657 til 1660 tabte Danmark krige mod Sverige og måtte 
afgive store landområder. Til gengæld erobrede den danske 
flåde et svensk fort på Guinea-kysten i Afrika. Fortet havde 
svenskerne lejet af den lokale høvding. Efter krigen overtog 
et dansk handelskompagni lejemålet. 

Fortet blev vigtigt for køb af luksusvarer som guld og elfen- 
ben, der blev betalt med geværer, ammunition og bomuld. 
Siden blev slaver en vigtig handelsvare, og der blev behov for 
flere forter, hvor handelen kunne foregå fra. Efterhånden var 
der fem danske forter på en strækning på omkring 100 km. 


Gang i koloniseringen 


Det ville være godt for den danske statskasse og kompag- 
nierne at få kolonier, hvor man bl.a. kunne dyrke sukker, 
tobak, indigo (blå plantefarve) og bomuld. Næsten alle om- 
råder i det caribiske øhav var allerede koloniseret. I 1665 
overtog man Skt. Thomas - en lille ø på omkring 80 km2, dvs. 
lidt større end Tåsinge. Der blev oprettet et kompagni, Vest- 
indisk-guineisk Kompagni, der skulle sørge for koloniserin- 
gen. Kompagniets første forsøg på at få folk til at slå sig ned 
på øen blev dog en fiasko. 

I 1670 blev Christian 5. konge. I et samarbejde mellem 
kongemagten og Vestindisk-guineisk Kompagni blev der sat 
skub i koloniseringen af Skt. Thomas. Den 33-årige Jørgen 
Iversen blev udnævnt til øens første guvernør, dvs. den øver- 
ste leder af kolonien. Man fandt også en løsning på at få ar- 
bejdskraft til Skt. Thomas. Fattige hjemme i Danmark kunne 
indgå en såkaldt servingekontrakt. Den betød, at kompagniet 


Billedet fra 1760 af det danske fort Christiansborg 
på Guinea-kysten (det nuværende Ghana). 


betalte for deres rejse og forplejning mod, at de arbejdede 
på øen i tre år. Efter tre år fik de et stykke jord, som de kunne 
opdyrke. 

Der var også andre af samfundets uønskede elementer, 
som man fandt på at sende til kolonierne. Det var forbrydere, 
der var idømt livsvarig anbringelse i fængsler som Bremerhol- 
men eller Tugthuset. Her arbejdede fangerne hårdt og blev 
omtalt som 'slaver'. Yngre fanger kunne "benådes" og sendes 
til Skt. Thomas. De tilhørte nu Vestindisk-guineisk Kompagni 
og skulle arbejde som slaver på øen. De kunne dog håbe på, 
at kompagniet på et tidspunkt gav dem deres frihed. 


KILDE 1 


Servingekontrakt 


Uddrag af Mads Jensens servingekontrakt fra 1682. Den er 
underskrevet af guvernøren Jørgen Iversen. 


"[...] Jeg Mads Jensen godkender, at jeg frivilligt har givet mig 
i det Vestindisk-guineisk Kompagni tjeneste, og vil tjene dem 
itre år i Caribien, på øen Skt. Thomas eller hvilke lande kom- 
pagniet behøver min tjeneste. Tjenesten begynder så snart 
skibet, om Gud vil det, ankommer. I de nævnte tre år lover 
og forpligter jeg mig til at tjene kompagniet ærligt, trofast og 
godt til dets gavn og bedste, så vidt det er mig muligt. Jeg lo- 
ver og med al troskab og flid godvilligt at udføre og efterkom- 


me alt som kompagniets fuldmægtige det pågældende sted 
befaler mig at gøre som en tro og flittig tjener på alle måder 
hør og bør. For sådan tro og flittig tjeneste modtager jeg [...] 
for tre års tjeneste fire hundrede pund god tobak eller den 
tilsvarende værdi. [...] 

Så længe han er i kompagniets tjeneste, skal han have til- 
strækkeligt med mad, drikke, klæder og andet, der er nød- 
vendigt. Og når han til sin tid trofast og godt har udført sin 
opgave, så skal han som andre frie personer gives en areal til 
arv og ejendom, som han kan beplante [...]” 

KILDE 2 


Straffefangerne 


Jørgen Iversen var guvernør på Skt. Thomas fra 1672 til 
1680. Han noterede bl.a. følgende om straffefangerne: 


"Uforbederlige væsener, som hverken Bremerholmen 
eller Tugthusets straf har kunnet forbedre [...] driver- 
ter, der ikke laver dagens gerning, og som intet godt 
ville kunne gøre derhjemme [...] (Iversen fortæller vi- 
dere) at han over for sådanne individer har taget fat 
med hårde hænder og heller ikke sparet på stokken." 


Rejsen 

I slutningen af 1600-tallet varede sejlturen fra Danmark til 
Skt. Thomas tre-fire måneder. Den var alt andet end behage- 
lig. Servinger og straffefanger sov tæt sammen i hængekøjer 
nederst i skibet, hvor luften var dårlig. Maden nåede ofte at 
blive fordærvet, før skibet nåede frem. 

11671 sejlede skibet "Færø" fra København med guvernør 
Jørgen Iversen og andre af kompagniets ansatte ombord. 
Desuden medbragte skibet 190 servinger og fanger. Storme 
og andre uheld ramte skibet, så først efter syv måneder nå- 
ede det frem til Skt. Thomas. På det tidspunkt var 77 af ser- 
vingerne og fangerne døde, og ni var stukket af. Mange, der 
havde overlevet rejsen, var svækket af fejlernæring og havde 
ingen modstandskraft over for tropesygdomme. Et halvt år 
senere var yderligere 75 døde. Også blandt kompagniets em- 
bedsmænd var dødeligheden stor. 


SPØRGSMÅL TIL KILDE 1 
* Hvilke rettigheder og pligter har 
servingen? 


* Hvilke rettigheder og forpligtigelser 
har kompagniet? 


Fanger, der var indsat i tugthuse, arbejdede i lænker og blev kaldt sla- 
ver. På billedet fra 1807 ses fangen (slaven) og slavefogeden, der med 
stokken viser, hvor slaven skal feje. Til venstre står en københavnsk 
politibetjent og til højre to vægtere. 


De hvide på Skt. Thomas 


Dødeligheden på "Færø" var usædvanlig høj, og sejladsen til 
Skt. Thomas var risikabel for alle skibe, der tog overfarten. I 
gennemsnit døde 1/5 af de ombordværende under rejsen. 
Af den grund var det svært at få folk til at rejse til øen. Jørgen 
Iversen tilbød derfor kolonister fra naboøerne, at de kunne 
få et stykke jord på Skt. Thomas, hvor de kunne anlægge en 
plantage. Især mange hollændere benyttede sig af det tilbud. 


SPØRGSMÅL TIL KILDE 2 


* Hvilken opfattelse har Jørgen Iversen 
af straffefangerne? 


* Hvad fortæller det om tidens syn 
på forbrydelse og straf? 


ПЛ 


{. ENG 


28 


œ Billedet fra 1669 v 
= Жә 25 


TIL OVERVEJELSE ... 


* Hvilken situation mener du, at man 
skulle være i for at skrive under på 
en servingekontrakt? 


I 1680 var der ca. 50 plantager på øen, hvor man især dyr- 
kede tobak, indigo og bomuld. I begyndelsen var de fleste 
plantager forholdsvis små, og hver plantage blev dyrket af 
en familie med et par servinger og fanger som arbejdskraft. 


Slaverne kommer 


I Europa voksede efterspørgslen efter sukker, og efter kort 
tid blev dyrkning af sukkerrør og produktion af sukker det 
vigtigste på Skt. Thomas. Arbejdet var hårdt, og derfor be- 
gyndte man at bruge afrikanske slaver. I 1672 blev de første 
otte slaver anskaffet. Året efter var der 100 slaver, og snart 
var der flere sorte end hvide på øen. 


Danmark bliver kolonimagt 

ingen af tobaksblade på en plantage i Vestindien. 


* Tror du, at den danske stat havde 
nemt ved at få folk til at flytte til 
kolonien og bosætte sig? 


Mange slaver var syge efter den lange transport over Atlan- 
terhavet. Men de skulle ikke vente medlidenhed ved ankom- 
sten til Skt. Thomas, hvor slaveejerne benyttede slavernes 
sygdomme til at give dem øgenavne som 'Вепгаа', "Indtørret, 
"Uden Bug! og 'Sur Øje’. 

Efterhånden som der blev flere og flere slaver på Skt. 
Thomas, voksede de hvides frygt for, at de ville gøre oprør. 
Derfor måtte slaverne holdes nede, mente plantageejerne. 

Ejeren måtte gøre, hvad han ville med sine slaver, bortset 
fra at dræbe dem. Slaverne blev straffet med pisk, hvis de 
ikke arbejdede hårdt nok, eller hvis plantageejeren ikke men- 
te, at de opførte sig ordentligt. Straffen var hårdest, hvis en 
slave prøvede at flygte. Hvis det gentog sig, risikerede slaven 
at få sit ene ben hugget af. 


KILDE 3 


Varer til Danmark 


Fra 1673 til 1676 ankom fem skibe fra St. Thomas til Køben- 
havn. Af de vigtigste varer medbragte de i alt målt i pund 
(ca. % kg). 


Ved afsejlingen Ved ankomsten 
fra St. Thomas til København 
Sukker 739.241 pund 580.429 pund 
Tobak 132.906 pund 101.739 pund 
Indigo 5.562 pund 5.034 pund 
Ingefær 99.005 pund 77.784 pund 
KILDE 4 


Besværlige slaver 


Selvom slaveejerne måtte benytte sig af brutale straffe, var 
der alligevel nogle slaver, der var mere besværlige end an- 
dre, mente guvernør Jørgen Iversen. Det gjaldt især slaver 
fra et bestemt område i det nuværende Ghana. 


"Så hårdhjertede hunde de er. Ikke blot er de "de slem- 
meste bortløbere" af alle negerne. Men de bilder sig også 
ind, at de ved deres død kommer hjem til deres fædreland 
igen [...]. Derfor kan de, når de af en eller anden grund skal 
straffes, finde på at kvæle sig selv ved at holde vejret. Der- 
for må man sørge for at have ild til at brænde dem på hu- 
den, så de snapper efter vejret.” 


Tryk fra 1810, der forestiller 
en slave, der bliver straffet. 


SPØRGSMÅL TIL KILDE 3 


* Hvad fortæller kilden om produktio- 
nen på plantagerne på Skt. Thomas? 


. Hvad kan være forklaringen på, at 
mængden af varer var mindre ved 
ankomsten til København? 


· | dag kan en almindelig lastbil med 
anhænger transportere ca. 40 tons. 
Hvor mange lastbiler skal der til for 
at transportere sukkeret, der ankom 
til København? 


Hvad fortæller det om sukkerforbru- 
get og prisen på sukker i sidste del 
1600-tallet? 


SPØRGSMÅL TIL KILDE 4 


. Hvorfor mener Iversen, at de pågæl- 
dende slaver er særligt besværlige? 


. Hvad viser kilden om synet på sorte 
i slutningen af 1600-tallet? 


* Kan du, ud fra det du har læst 
eller ved i forvejen, forklare den 
opfattelse? 

LIVET I KOLONIEN 


De Dansk Vestindiske Øer var en dansk koloni, men de færreste hvi- 
de, der boede og arbejdede på øerne, var danskere. En stadig større 
del af befolkningen var sorte slaver. De udførte det hårde arbejde i 
plantagerne og havde ingen rettigheder. 


Flere slaver 


Det var meningen, at fanger og servinger skulle udføre det 
hårde arbejde i kolonien. Efter få år fandt kompagniet og 
plantageejerne ud af, at det bedre kunne betale sig at bruge 
afrikanske slaver. 

Importen af slaver betød, at de i løbet af få år var i flertal. 
I begyndelsen af 1800-tallet udgjorde de hvide kun omkring 
10 % af beboerne på De Dansk Vestindiske Øer. Og af de 
hvide udgjorde danskerne et mindretal. Hovedparten var 
hollændere. På Skt. Croix, som blev en dansk koloni i 1733 
(se side 22), var de fleste europæere, der bosatte sig, dog 
englændere. 

Fra begyndelsen var der et skarpt skel mellem afrikanerne 
og europæerne. I løbet af 1700-tallet gik det økonomisk rigtig 
godt for plantageejerne. Plantagerne var større, og ejerne og 
deres familie deltog ikke i det fysiske arbejde. Man viste sin 
rigdom ved at have mange slaver og holde store selskaber. 
Det blev moderne at lade sig varte op af smukke husslaver. 


Forskel på slaver 


Det var en uskreven regel, at hvide ikke måtte have et per- 
sonligt forhold til sorte - og de måtte slet ikke gifte sig med 
hinanden. Det var stiltiende accepteret, at hvide mænd ud- 
nyttede kvindelige slaver seksuelt. Førte det til, at kvinden 
blev gravid og fødte et mulatbarn, blev barnet også slave. 
Det skete sjældent, at en hvid kvinde blev gravid med en 
sort mand. Straffen var hård. Da en plantageejers datter fødte 
et mulatbarn i 1758, blev hun landsforvist, frataget alle sine 
ejendele og mistede retten til at arve noget fra sine forældre. 
Selv om slaverne var ejernes ejendom, og han stor set 
kunne gøre med dem, som han ville, var der store forskelle 
mellem slavernes status. Slaverne, der udførte det hårde ar- 
bejde på plantagerne, fx i sukkermarkerne, var nederst. Over 


dem var husslaverne, hvoraf en del var mulatter. Øverst var 
slaver, der var dygtige håndværkere, eller som var opsyns- 
mænd (bombaer). 

De hvide havde magten, men de levede i konstant frygt 
for, at slaverne en dag ville gøre oprør og dræbe dem. For at 
undgå det, mente de hvide, at slaverne skulle holdes nede. 
Straffene for den mindste forseelse var hård. Det kom fx til 
udtryk i det reglement guvernør Philip Gardelin indførte i 
1733 (se kilde 3, side 18). 


Også i Danmark blev det moderne for de velhavende at have sorte 
husslaver. På billedet fra 1773 ses Heinrich Carl Schimmelmann med 
portræt af sin kone samt sin sorte slave. Schimmelmann-familien ejede 
flere plantager i Vestindien. 


KILDE 1 


Plantageslaver 


Johan Lorenz Carstens var plantageejer. Omkring 1740 
skrev han bl.a. følgende om slaverne, der arbejdede på 
plantagerne: 


"De er af langt grovere og vildere væsen end husslaverne 
[...]. En del af dem dyrker hemmeligt deres afguder i men- 
neskers eller dyrs skikkelser [...]. Dette sker hemmeligt, for 
hvis de bliver opdaget, bliver de straffet. [...] 

Nogle af dem er mere vilde, morderagtige og djævleagti- 
ge end andre og omgås med trolddom og djævlefantasier. 
Især de, som kaldes amine-negere, er de mest uregerlige 
og barbariske folk. [...] De er så egenrådige og tyranniske, 
at hvis man forlanger, at de udføre et arbejde, som de ikke 
vil, eller giver dem noget at spise, som de ikke vil have, dræ- 
ber de straks sig selv. [...] De tager enten et skarpt redskab 
eller en spids pind og stikker ind i tarmene på sig selv, så de 
dør med det samme.” 


KILDE 2 


Derfor skal de sorte være slaver 


Richard Haagensen var plantageejer. I 1758 udgav han en 
bog, hvori han bl.a. beskrev slaverne således: 


"Disse sorte mennesker bruges til alle slags ting. [...] De er 
skabt til at trælle. De kender heller ikke til andet end at ar- 
bejde konstant. Det gør de derfor også med glæde, ja syn- 
gende og ved godt mod [...]. De fleste ved ikke, at der findes 
hviledage. Derfor falder det dem heller ikke tungt, og de 
indstiller sig også på at arbejde om søndagen [...] 

De er alle onde af natur og lidet godt bor i dem [...]. De- 
res sorte hud vidner om deres ondskab. De er destinerede 
(bestemt) til trældom, således at de ingen frihed bør have. 
I det land, hvor disse sorte har deres frihed, kan ingen kri- 
sten begå sig eller være vellidt.” 

KILDE 3 


Gardelins reglement 


I 1733 indførte guvernøren en forordning, der erstattede 
tidligere slavelove. Her er 10 af de i alt 19 paragraffer. 


"81. Hovedmænd for bortløbne eller bortløbende neg- 
re skal knibes 3 gange med gloende jern og derefter 
hænges. 

82. Medskyldige i et komplot skal miste et ben, med min- 
dre ejerne benåder dem med at miste et øre og få en 
lussing af 150 slag. 

83. Den, der har viden om et komplot, og som ikke fortæl- 
ler til en hvid, skal brændemærkes i panden og gives 
100 prygl. 

84. Den, som angiver et neger-komplot får 10 pjastre 
(sølvmønt) for hver skyldig funden neger, og hans 
navn skal forties. 

85. 8 Dages maroner (bortløbne slaver) skal straffes med 
150 Slag. 12 ugers maroner skal miste et ben. 6 må- 
neders maroner har forbrudt deres liv, med mindre 
deres ejere benåder dem med det ene ben. 

86. En neger, som har stjålet for 4 rigsdalers værdi, skal 
knibes og hænges. Små tyverier skal brændemærke i 
panden og fra 100 til 150 slag. [...] 

89. Den neger, som i ondskab løfter sin hånd mod en hvid, 
eller truer ham, eller taler ubehøvlet til ham, skal uden 
nåde knibes 3 gange og derefter hænges, hvis den hvi- 
de forlanger det. Hvis ikke, skal han miste sin hånd. [...] 

8 11. En neger, som møder en hvid på vejen, skal gå til side og 
stå stille, indtil den hvide har passeret ham. Hvis ikke er 
straffen en lussing fra den hvide. 

8 12. Ingen slave må ses i byen med stok eller kniv, ligesom 
de heller ikke må slås indbyrdes. Straffen derfor er 50 
Slag. 

8 14. Den neger, som har planer om at forgive nogen (dræ- 
be med gift), skal 3 gange knibes med gloende jern, 
derefter radbrækkes og lægges levende på stejle. [...]" 


SPØRGSMÅL TIL KILDE 1 


* Hvor har ophavsmanden sin 
viden om slaverne fra? 


· Overvej troværdigheden af 
hans beskrivelse af slavernes 
religion og adfærd. 


+ Hvad viser kilden om euro- 
pæernes syn på de sorte? 


SPØRGSMÅL TIL KILDE 2 


. Hvor har ophavsmanden sin 
viden om de sorte fra? 


* Hvordan argumenterer ophavs- 
manden for, at de sorte skal være 
slaver? 


· Hvad viser kilden om euro- 
pæernes syn på de sorte? 


SPØRGSMÅL TIL KILDE 3 


* Hvad fortæller kilden om sortes 
og hvides rettigheder i kolonien? 


* Hvorfor mon Gardelin udsteder 
reglementet? 


. Overvej om man ud fra kilden kan 
sige noget om, hvordan slaverne 
faktisk blev straffet. 


* Tror du, at slaveejere ofte valgte 
at benåde deres slaver? 


Slaver straffes. Billedet er fra omkring 1820. 


Guvernørerne 


Ledelsen i Vestindisk-guineisk Kompagni udpegede koloni- 
ens guvernør, der også var den enevældige konges repræ- 
sentant. Guvernøren skulle sørge for, at plantagerne kun 
leverede varer til kompagniet, og at de ikke handlede med 
udenlandske skibe. Guvernøren bestemte reglerne på øen 
og kunne straffe både slaverne og de hvide. Der var jævn- 
ligt konflikter mellem guvernøren og plantageejerne. Begge 
sendte klager over modparten til kongen. Guvernøren havde 
stor magt, og flere guvernører benyttede deres position til at 
skaffe sig mange penge. 

En af de værste var Nicolai Esmit, der blev guvernør i 
1680 efter Jørgen Iversen. Iversen havde gjort alt, hvad han 
kunne for at holde sørøvere og andre ubudne gæster væk 
fra Skt. Thomas. Bl.a. fik han bygget fæstningen Christians- 
fort. Men Esmit lod sørøvere sælge deres bytte og provian- 
tere i koloniens havn - blot han blev betalt godt for det. Og 
mod en god sum udstedte Esmit også danske skibspapirer 
til Sørøverkaptajnerne. Enkelte gange forsøgte sørøvere at 
handle uden at betale bestikkelse til guvernøren. Da Esmit 
opdagede det, lod han kaptajnen og styrmanden arrestere 
og fik dem hængt. 

Englænderne, der havde flere kolonier og mange skibe i 
Caribien, var trætte af, at Skt. Thomas var et fristed for sørø- 
vere. Den engelske regering gav den danske regering besked 
på at få genindført lov og orden i kolonien - ellers ville eng- 
lænderne selv gøre det. 


En af de mest 
kendte sørøvere var 
Kaptajn Kidd. Han 
besøgte St. Thomas 
i 1699. To år senere 
fangede englænder- 
ne ham, og han blev 
henrettet. 


De hvide på Skt. Thomas frygtede ikke kun, at slaverne 
gjorde oprør. I det caribiske hav var der sørøvere og skibe 
fra fjendtlige lande, der kunne lægge til og plyndre lagrene. 
For at beskytte øen fik Jørgen Iversen bygget Christiansfort. 
Udsnit of et billede fra begyndelsen of 1700-tallet. 

FLERE ØER 


Tæt på Skt. Thomas ligger øen Skt. Jan. Det var oplagt at gøre den til 
en dansk koloni. Længere væk lå den største af de tre øer, Skt. Croix. 
Den ville også være god at have. Men hvad ville de andre og stærkere 


kolonimagter sige til det? 


St. Jan 


Få kilometer fra Skt. Thomas ligger øen Skt. Jan, der er på 
størrelse med Amager. Siden 1670'erne havde plantageejer- 
ne på Skt. Thomas hentet tømmer på Skt. Jan. Flere guvernø- 
rer havde forsøgt at overtale kompagniets ledelse og kongen 
til at gøre øen til en dansk koloni. Men kongen var bange 
for, at det ville føre til konflikt med englænderne, spanierne 
og hollænderne, der også hentede tømmer på Skt. Jan. Des- 
uden boede der stadig få engelske nybyggere på øen. 
Men i 1718 fik guvernør Erik Bredal tilladelse til at tage Skt. 
Jan i besiddelse. Med sig havde han 20 plantageejere, 16 
slaver og fem soldater. Et par år senere var der oprettet 40 
plantager på øen, og efter få år var der mere end 100. 
Guvernøren på de engelske naboøer truede et par gange 
med at angribe både St. Jan og St. Thomas, hvis ikke Dan- 
mark forlod St. Jan. Men guvernøren kunne ikke gå i krig 
uden den engelske regerings tilladelse - og den fik han ikke. 


KILDE 1 
Kongens flag på Skt. Jan 


Guvernøren sendte denne rapport om erobringen af 
St. Jan til kompagniets direktion. 


"Jeg har plantet vor allernådigste konges flag og skudt 
dansk løsen (tre skud med en kanon). Og vi har spist og 
drukket til ære for vor allernådigste konge og dernæst 
for det højpriste kompagnis velbefindende. Siden har 
jeg udset et sted at opføre et fort. Det ligger bekvemt, 
og herfra kan indsejlingen til havnen kontrolleres.” 


=н 


et af urskov. På bille- 
1800-tallet ses 


SPØRGSMÅL TIL KILDE 1 


· Hvorfor mon kongen bliver omtalt 
som ”allernådigst"? 


· Drøft andre eksempler fra historien 
eller nutiden, hvor en konges eller en 


stats flag har spillet en afgørende rolle. 


* Hvorfor var et fort mon vigtigt? 

Tegning fra 1837 der forestiller marker på Skt. Croix. 


Skt. Croix 


Ca. 70 km fra Skt. Thomas ligger øen Skt. Croix, der er på 
størrelse med Møn. Øen havde været koloniseret af først 
hollandske og engelske nybyggere og siden franske. Fransk- 
mændene forlod Skt. Croix i begyndelsen af 1700-tallet. 

I 1733 købte Vestindisk-guineisk Kompagni Skt. Croix for 
164.000 rigsdaler. Det var mange penge. Kongen indskød 
personligt 1/5 af beløbet, og også de øvrige aktionærer måt- 
te til lommerne. 

På Skt. Thomas og Skt. Jan var plantagerne anlagt lidt til- 
fældigt. På Skt. Croix blev grundene målt op og inddelt i plan- 
tager af forskellig størrelse, der var til salg. 

De danske myndigheder foreslog, at arbejdskraften på 
Skt. Croix i stedet for slaver skulle være "fattige og ørkes- 
løse mands- og kvindepersoner”, som kunne udføres fra 
København. Man ville altså genoplive systemet med servin- 
ger (se side 11-12), og på den måde slippe af med en del af 
byens mange fattige. Vestindisk-guineisk Kompagni var be- 
tænkelig, men accepterede det mod at servingerne opfyldte 
bestemte betingelser. 

Forsøget med servinger blev ikke en succes og blev hurtigt 
opgivet. Kun omkring 70 fattige kom til kolonien, og mange 
af dem var for gamle og egnede sig ikke til arbejdet. Som der 
stod i en tilbagemelding fra kolonien, var der brug for ”ar- 
bejdsomme folk, som er vant til ploven og agerdyrkningen, 
ikke over 24 år gammel.” Også på Skt. Croix blev det slaver, 
der udførte det hårde arbejde. 

KILDE 2 
Fattige som arbejdskraft 


| 1735 opslog Vestindisk-guineisk Kompagni plakater i Kø- 
benhavn med opfordring til alle, som "manglede arbejde, 
mad og indkomst”, om at komme til de danske kolonier. 
Rejsen var gratis og de ville få mad og drikke undervejs. 
Der var dog visse retningslinjer: 


"1. Folk som er unge fra 16 år til et par og tyve er de bed- 
ste til at tåle klimaet [...] 

2. Gifte folk med et eller flere børn [...]. Dog må forældre- 
ne ikke være nedslidte og højest være 40 år. [...] 

4. Alle familier, der udrejser, blive bosat på Skt. Croix. De 
unge servinger får tjeneste på såvel Skt. Thomas, Skt. Jan 
og Skt. Croix." 


SPØRGSMÅL TIL KILDE 2 


. Hvad fortæller kilden om sammen- 
hængen mellem alder og arbejdsev- 
nei 1700-tallet? 


· Hvordan opfattes sammenhængen 
mellem alder og arbejdsevne i dag? 


. Hvad kan være forklaringen på, at 
kun få unge og arbejdsdygtige valg- 
te at bosætte sig på Skt. Croix 
– selv om de havde udsigt til at blive 
plantageejere? 


Ha = hektar 


En hektar er et areal på 100 x 100 m, 


dvs. ca. som to fodboldbaner. 


SLAVEHANDEL 


Som mange andre europæiske lande var Danmark med til at handle 
med slaver i Afrika i løbet af 1600- og 1700-tallet. Men hvordan fore- 
gik handelen, og hvordan retfærdiggjorde man at behandle menne- 
sker som handelsvarer? 


Slavetransport i 
Afrika. En gruppe 
fanger er på vej til at 
blive solgt til slaveri. 
Tryk fra о. 1880. 

Danmark som slavenation 


Fra 0. 1700 blev slaver den vigtigste handelsvare på den afri- 
kanske vestkyst. Europæiske lande havde også tidligere købt 
slaver i Afrika, men handelen med slaver tog for alvor fart, 
da flere europæiske lande fik kolonier i Caribien og Ameri- 
ka i løbet af 1600-tallet. Den danske stat ville også have del 
i handelen og var med til at sejle titusinder af mennesker 
fra Afrika til Vestindien. Brugen af fattige og forbrydere som 
arbejdskraft i kolonierne var aldrig blevet en succes, og man 
havde behov for slaver, der kunne udføre det opslidende 
arbejde i plantagerne. Derfor rejste mange handelsskibe fra 
Danmark til Afrikas vestkyst for at købe slaver, som skulle 
sejles til Vestindien. 


”Slavehalere" 


Nogle af de slaver, som danskerne og andre europæere køb- 
te i Afrika af slavehandlere var krigsfanger fra krige mellem 
afrikanske stammer og kongedømmer. Andre blev simpelt- 
hen røvet fra deres hjem og solgt til slaveri. Slaverne blev 
transporteret af afrikanske slavehandlere, kaldet ”slavehale- 
re”, ud til Guldkysten på den afrikanske vestkyst. 


Solgt og sendt til søs 


Når slavetransporten nåede kysten, blev slaverne ført til for- 
ternes fangekældre. Her skulle de sidde indespærret, indtil 
de kunne sælges til de europæiske købmænd - somme tider 
varede det længe før et slaveskib kom sejlende til kysten. Når 
et europæisk skib lagde til, kunne salget gå i gang. De euro- 
pæiske købmænd skulle sikre sig gode slaver, som ville kun- 
ne indbringe en god pris i Vestindien. De afrikanske slave- 
handlere fik især våben, krudt, og alkohol i bytte for slaverne. 


Slavehandel i Afrika. 
Maleriet er fra ca. 1833. 

Når de europæiske handelsfolk havde købt de slaver, de ville, 
blev slaverne ofte brændemærket med et stempel, så man kun- 
ne holde styr på, hvem der ejede hvilke slaver. En slave var en 
kostbar handelsvare, og slaverne på et skib kunne godt tilhøre 
forskellige slavehandlere eller handelskompagnier. 

Det danske Vestindisk-guineisk Kompagni havde et ® 
som stempel, som de brændemærkede deres slavers lår 
med, inden de blev sejlet væk fra Afrika. 


Stempler til brændemærkning af slaver. 


Døden var med ombord 


Sejlturen fra Afrika over Atlanterhavet til Vestindien tog ofte 
2-3 måneder. Provianten, dvs. mad og drikke, blev bragt med 
ombord fra Afrika, og skulle række til både søfolk og slaver 
på den lange tur. Mange af sømændene blev syge undervejs 
på grund af dårlig kost. For slaverne var det endnu værre, da 
de fik endnu mindre og endnu dårligere mad end sømænde- 
ne, og mange døde af tørst. 


Ranson og spise taxt for slaverne 


Søndag... Flæsk.. . Bønner...Gryn... Toback. Pibe 
Mandag .. Bønner. Gryn … Brændevin.... 
Tirsdag 

Onsdag... 


København s. 5. november. 1708. 


Slavernes kost fordelt over en uge på slaveskibet "Christianus 
Quintus” fra 1708. Kosten var meget ensformig, og især 
manglen på vitaminer gjorde både slaver og sømænd syge. 


Slaverne led også under at være spærret inde på meget lidt 
plads i meget lang tid. På slavedækket var slaverne låst fast 
med ben- og håndjern. Der var ikke meget plads at bevæge 
sig på, luften var ofte kvælende varm, og der lugtede fælt, da 
slaverne måtte tisse og lave afføring, der hvor de lå. Mange 
blev søsyge og kastede op undervejs. Somme tider kunne 

slaverne komme op på det øverste dæk for at blive vasket og 
motionere lidt, men af frygt for at slaverne skulle gøre oprør 
eller prøve at begå selvmord, var det en sjældenhed på man- 
ge skibe. Sygdomme spredte sig blandt slaverne, og mange 
- både slaver og sømænd - døde på sejlturen. 

Tværsnit af det engelske slaveskib Brookes. Billedet viser, hvordan 
slaverne blev pakket på et skibsdæk, så der kunne være flest mulige 
slaver. Danske slaveskibe har været lastet på samme måde. 

KILDE 1 


År og skib Ombordtagne | Døde til havs | Dødsrate 
1778 

"Christiansborg" 304 43 14% 
"Fredensborg" 421 145 34% 
“Rio Volta” 472 101 21% 
1779 

"Accra" 429 2 0,5% 
"Christiansborg" 592 40 7% 
1780 

"Ningo" 475 37 8% 
1781 

“Rio Volta” 469 78 17% 
“Fredensborg” 540 30 6% 
"Kammerherre Schack" 450 50 11% 
"Christiansborg" 457 85 19% 
"Accra" 592 265 45% 
1782 

"Grev E. Schimmelmann" 533 30 6% 
"Upernavik" 215 12 6% 
"Ningo" 483 25 5% 
“Сеһејтегааа Gregers Juul” 298 112 38% 
"Julianehaab" 302 14 5% 


Tabel fra danske slaveskibe. Her ses det, hvor mange slaver en 
række danske slaveskibe havde med ombord og hvor mange of disse 
slaver, der døde undervejs. 


SPØRGSMÅL TIL KILDE 1 OG 2 


· Hvorfor tror du, at skibets kaptajn 
skulle føre protokol over, hvor man- 
ge slaver, der døde - og blev født - 
undervejs? 


* Hvad skete der ifølge protokollen 
den 13. juni? 

KILDE 2 


Skibsprotokol fra slaveskibet "Chris- 
tiansborg" som sejlede fra Afrika til 
Vestindien i 1775. 


”Den 1. juni: Slaverne meget medtaget af skørbug (sygdom 
pga. mangel på c-vitamin), de blev smurt med palmeolie. ... 6 
mands- og 2 kvindeslaver i sygelukafet (sygekahytten). En fin 
mandsslave død af skørbug, brændemærket foran på højre lår. 
Den 4. juni: Om morgenen 1 kvindeslave fødte, fik 1 pige. 
1 mandsslave død af skørbug og 1 ditto dreng ... samt en 
mandsslave, som var brændemærket bag på højre lår. 

Den 5. juni: Om eftermiddagen blev slaverne behandlet så 
godt, som muligt var. 7 mand og 2 kvindeslaver i sygelukafet 
(sygeafdelingen). En kvindeslave død. 

Den 8. juni: Slaverne blev vasket og smurt med palmeolie. 
… 8 mands og 1 kvindeslave i sygelukafet. En fin mandsslave 
død, 1 kvindeslave død, 1 pigeslave død. 

Den 13. juni: Slaverne kom op, alle blev løsladt af jernene 
[lænkerne], fik vand og brændevin, fortsatte med at barbere 
slaverne. Om eftermiddagen smurte slaverne sig med pal- 
medolie ... fik vand og dobbelt ration mad. 1 mandsslave død, 
gammel og udtæret. 

Den 15. juni: Kom til ankers (ved byen Christiansted på St. 
Croix). ... 8 mandsslaver i sygelukafet. 

Den 16. juni: 1 fin mandsslave død. 

Den 18. juni: Om morgenen sendte chaluppen (lille robåd) i 
land for at hente grønt til slaverne. ... Slaverne fik også medi- 
cin. 1 mandsslave død. ... Slaverne blev hele dagen sat til at 
danse og springe, fik brændevin”. 


* Hvorfor tror du, at slaverne fik ekstra 
mad og blev barberet den 13. juni? 


* Hvad tror du, at der skulle ske med 
slaverne efter den 18. juni, hvor de fik 
brændevin og blev sat til at "danse og 
springe"? 


Ankomsten til Vestindien: 


Når slaverne ankom til De Vestindiske Øer, skulle de sælges 
igen. Det blev annonceret med trommer og plakater rundt 
om i byerne, at et slaveskib havde lagt til, og at der ville bli- 
ve afholdt slaveauktioner. Her kunne øernes plantageejere 
komme og undersøge slaverne som en slags varer, før de 
købte dem. Hvor mange penge en slave kostede, afhang af 
om slaven fx var ung og stærk, eller om slaven kunne et vig- 
tigt håndværk, som fx bygge huse. 


Billede af en slaveauktion i en hollandsk koloni i Sydamerika, ca. 1831. 


Priser på slaver fra en slave- 
auktion på Skt. Croix i 1767: 
"1 kvinde mærket ра højre bryst med Y 
solgt til Rasmus Krabbe for 103 rigsdaler 


1 ditto mærket på venstre bryst med %® 
solgt til hr. Rammenschier for 104 


1 ditto mærket på ditto bryst ® 
hr. Robert Holliday ...100 


1 mand mærket på højre bryst Y 
hr. Thomas Durant ...112 


1 kvinde mærket ра højre lår Y 
ditto ...86 


1 kvinde mærket på venstre bryst Y 
Joseph Hudson ...155 


Liste over en auktion af slaver, der var kommet med 
slaveskibet "Christiansborg". Brændemærkningsstemplet 


”&” tilhørte det danske Vestindisk-guineisk Kompagni. 


Danskeren Johan Haagensen rejste til Skt. Croix i 1739, 
for at arbejde som bogholder. Med tiden blev Haagen- 
sen dog også plantageejer. I sin bog fra 1758, som han fik 
trykt efter sin hjemkomst til Danmark, beskriver han en 
slaveauktion (teksten er bearbejdet): 


"[...]JFørend sådan [slave]auktion går for sig er borgere 
gerne (kommet) i forvejen en times tid for at undersøge 
dem, somme tider udpege hvem de har lyst til, og om 
dens fingre eller fødder binder de en lille tråd eller kende- 
tegn [...] når da auktionen begynder, bliver en eller anden 
råbt på at stå inde på gulvet til han er solgt. [...] Og da bli- 
ver alle slaverne bortsolgt en efter den anden, dog først 
alle mandsslaverne, dernæst kvinderne og drengene og 
til sidst alle pigebørnene.[...] Når slaverne er solgt er de 
så lystige [glade], at ikke [den] mindste frygt eller bekym- 
ring er at se hos dem, og når auktionen er til ende, følger 
enhver slave med den, som har købt ham [...].” 


Lægen Paul Isert besøgte i 1780'erne både de danske 
forter i Afrika og sejlede med et slaveskib til Vestindien. 
I sin bog ”Reise nach Guinea” [Rejse til Guinea] fra 1788, 
fortæller han om sine oplevelser til en slaveauktion i Vest- 
indien. (Teksten er bearbejdet): 


"[...] Nogle dage efter vor ankomst blev vore negres 
skæbne afgjort. Man havde bragt dem i land, man pudse- 
de dem op på det bedste efter deres egen skik, gav dem 
alle mulige friheder og gav dem lækkerier fra deres egen 
hjemstavn, så at de bildte sig ind, at de var kommet i pa- 
radis. Men skinnet bedrager. Salgsdagen kom. [...] Man 
åbnede døren. En hær af plantere (plantageejere) styrte- 
de ind og tilrev sig som rasende de negre og negerinder 
de havde mærket sig de foregående dage, da de sorte 
kun var stillet til skue, og bragte dem hen til sælgerne for 
at blive enige om prisen. Det hele gik for sig i et sådant 
raseri at jeg selv var lige ved at blive bange. Hvorledes 
negrene herved var til mode kan man let tænke sig [...].” 

Bedre forhold i Vestindien? 


I dag synes vi, at det er helt uhyrligt, at man kunne gøre 
mennesker til slaver, sejle dødsensfarlige sejlture over At- 
lanten og sælge dem til højestbydende, når de ankom til ko- 
lonierne. Dengang så man på slaverne som en handelsvare, 
der kunne købes og sælges. Jo flere slaver man kunne trans- 
portere over Atlanten og sælge i Vestindien, jo flere penge 
kunne man tjene. 

Der var også mange, som mente, at de sorte afrikanere 
havde det bedre som slaver i kolonierne end i Afrika. 


KILDE 5 


Danskeren Andreas Riegelsen Bjørn, som boede i Guinea 
på Afrikas vestkyst i mange år og var guvernør i årene 
1789-1793, fortæller her om sine erfaringer med slavehan- 
delen i en tekst fra 1792. (Teksten er bearbejdet): 


"Uberegneligt stort er det antal af mennesker, der dybt 
inde i Afrika [...] lever under det grusomste tyranni i be- 
standig angst for at [...] slagtes til spisning og afgudsofrin- 
ger, dræbes i evigtvarende krige [...] eller at pines til døde 
på en mere eller mindre barbarisk måde. 

Og når man på den anden side betragter kolonislaver- 
ne i Vestindien, der her [...] kan omgås moralske menne- 
sker og derved (både de selv og deres børn) dannes til 
nyttige mennesker. Så må dog enhver upartisk erkende, 
at forskellen mellem deres ulykkelige skæbne i Afrika og 
deres mildere kår i Vestindien er højst betydelig." 

SPØRGSMÅL TIL KILDE 3 OG 4 


« Sammenlign de to tekster og find 
ligheder og forskelle. 


* Hvorfor blev slaverne solgt i den 
rækkefølge, som Haagensen be- 
Skriver? 


* Hvem var Haagensen og Isert, og 
hvad lavede de i Vestindien? 


* Hvilken holdning til slaveri og sla- 
vehandel tror du, at henholdsvis 
Haagensen og Isert havde? 


SPØRGSMÅL TIL KILDE 5 


· Hvem var Andreas Riegelsen Bjørn, 
og hvilken funktion havde han i 
Guinea? 


* Hvad fortæller teksten om Bjørns 
syn på Afrika? 


* Hvad mente Bjørn var forskellen på 
at være sort i Afrika og sort i Vest- 
indien? 


. Teksten er fra 1792, det samme 
år, som Danmark forbød slavehan- 
delen. Tror du, at det haft nogen 
betydning for Bjørns motiver for 
at skrive teksten? 


En plantageejer undersøger en slave på et slave- 
marked i Vestindien. Billedet er fra ca. 1837. 


OPRØR! 


| 1718 tog Danmark øen Skt. Jan i besiddelse. Man sejlede hundrede- 
vis af slaver til øen, hvor de skulle dyrke jorden for de hvide plantage- 
ejere - men under overfladen ulmede utilfredsheden blandt slaverne. 


Beboerne på Skt. Jan 


Plantageejerne købte mange sorte slaver fra Afrika til at ar- 
bejde i sukkermarkerne på Skt. Jan. Samtidig valgte mange 
af de hvide plantageejere at bo på øen Skt. Thomas, hvor 
der boede flere mennesker, og hvor byen Charlotte Amalie 
havde et selskabsliv, som den mindre og afsidesliggende Skt. 
Jan ikke kunne tilbyde. 

Omkring 1730 var der derfor langt flere slaver på Skt. Jan, 
end der var europæiske bosættere. Faktisk boede der hele 
1.087 slaver mod kun 208 hvide europæere, heriblandt en 
del danskere. 


Farvelagt tegning af Skt. Jan fra 1833. 


På trods af at de hvide havde magten på øerne, var slaverne 
altså talmæssigt overlegne. Mellem 1690-1740 erne udbrød 
der slaveopstande på nogle af de omkringliggende øer, som 
var ejet af andre europæiske lande, heriblandt britisk Jamai- 
ca og fransk Haiti. Historierne fra disse blodige oprør skræm- 
te beboerne på de danske øer, og sammen med de sortes 
talmæssige overtag, var de hvide bange for, at de sorte skulle 
gøre modstand og måske endda lave et blodigt oprør. 

Befolkningstal på Skt. Jan 1733 


E Sorte 
hvide 


Cirkeldiagram over befolkningstallet på Skt. Jan 1733. 


Øernes hvide beboere med guvernøren i spidsen prøvede 
derfor at forebygge, at slaverne skulle gøre oprør. De lavede 
blandt andet strenge straffe for ulydighed og forsøg på oprør, 
bl.a. Guvernør Gardelins strenge slavereglement fra 1733, (se 
side 18). På trods af at der flere gange blev spredt rygter om 
oprør på de danske øer, lykkedes det i mange år de hvide at 
undgå, at slaverne rejste sig i en opstand imod dem. 


Slaveoprøret på Skt. Jan i 1733 


Slavernes kost bestod af afgrøder, som de selv dyrkede på 
små jordlodder. I 1725 ødelagde en hård tørke imidlertid 
slavernes afgrøder, og mange af plantageejerne sørgede 
ikke for at give slaverne erstatningsfødevarer. Derfor sul- 
tede mange af slaverne. I 1733 ødelagde dårligt vejr store 
dele af høsten, og mange slaver huskede den forfærdelige 
hungersnød i 1725. Samtidig var mange af slaverne på Skt. 
Jan kommet fra Afrika til øerne for relativt kort tid siden - de 
kunne huske, hvordan det var at være frie mænd og kvin- 
der. Utilfredsheden ulmede, og den 23. november udbrød 
et slaveoprør. En mindre gruppe slaver angreb og indtog et 
lille fort på øen, kaldet Frederiksværn. Her affyrede de nogle 
skud med fortets kanoner for at signalere til resten af øens 
slaver om at gøre oprør. 


Billede fra ca. 1815, som forestiller et slaveoprør på 
den franske koloni Haiti о. år 1800. Oprøret på Haiti 
førte til, at slaverne fik deres frihed og at republikken 
Haiti blev dannet i 1805. Derfor blev oprøret på Haiti 
et skrækeksempel for de andre kolonimagter. 

KILDE 1 


Sophie Petersen var geograf og pædagog. Hun udgav fle- 
re bøger og rejste en del, bl.a. til de gamle danske tro- 
pekolonier. Hendes bog, Danmarks Gamle Tropekolonier 
fra 1946, betød meget for synet på Danmarks kolonihi- 
storie i mange år. Sophie Petersen skriver i følgende ud- 
drag om slaveoprøret på Skt. Jan i 1733. 


"St. Jan var taget under kultur (opdyrkning) i 1717; men 
negerslaverne her tilhørte den særligt vilde og krigeriske 
Elminastamme, og en novemberdag i 1733 rejste de sig i 
et blodigt oprør mod de hvide. Øen var dengang beboet 
af omkring 200 hvide og 1000 neger-slaver. 

En lille flok negre listede sig en tidlig morgen op til 'Fre- 
deriksværnfortet' på øens østside ved Coral Bay bærende 
brændeknipper, hvori de havde skjult deres macheter 
(knive). De overmandede besætningen, og kun én soldat 
undslap og kom over til St. Thomas, hvor man straks sat- 
te sig i bevægelse for at sende hjælp. 

Så snart negrene var blevet herrer på fortet, affyrede 
de tre skud med kanonerne på bastionen, hvilket meld- 
te de sammensvorne ud over øen, at den første sejr var 
vundet. Så begyndte angrebet på plantagerne, de rasen- 
de slaver trængte ind i hjemmene, dræbte beboerne og 
ødelagde møbler, spejle, glas og i det hele taget alt, hvad 
der kom inden for deres rækkevidde. 

[...] af en hvid befolkning på 200 var de 76 blevet mis- 
handlet og myrdet af de sorte. 

Nu stod der tilbage at bekæmpe resterne af den vilde 
negerflok, som havde opgivet fortet, da de ikke længer 
havde ammunition, og var søgt op i bjergene, hvor de 
gemte sig i det uigennemtrængelige junglekrat.” 


Hjælp fra franskmændene 


Der var meget få bevæbnede hvide på Skt. Jan, og slaverne 
fik hurtigt overtaget på øen. Et halvt hundrede plantager og 
mange af øens sukkermarker blev ødelagt. En del hvide bo- 
sættere blev dræbt under oprøret. 

Det danske militær fra den nærtliggende Skt. Thomas 
blev sat ind, men kunne ikke få nedkæmpet oprøret på Skt. 
Jan. Til sidst var man nødt til at bede om hjælp fra koloni- 
magten Frankrig, som ejede øen Martinique i Vestindien. 
Danmark havde lige købt øen Skt. Croix fra Frankrig i 1733, 
og franskmændene ville gerne hjælpe med at slå slaveop- 
røret ned. 

Med hjælp fra franske soldater begyndte man nu at dri- 
ve klapjagt på oprørerne, der gemte sig i Skt. Jans mange 
skovområder. Til sidst var der kun få overlevende blandt 
oprørerne, da mange blev dræbt under kampene. Nogle 
af oprørerne valgte at begå selvmord i stedet for at blive 
fanget af soldaterne. I maj 1734, fem måneder efter at 
oprøret var brudt ud, var oprøret nedkæmpet. 

41 oprørere blev fanget i live. 18 af disse blev hen- 
rettet på grusom vis. De hvide ønskede at skræmme og 
advare andre slaver fra at gøre oprør en anden gang. 


SPØRGSMÅL TIL KILDE 1 


. Er Sophie Petersen en god kilde til, hvad der skete under oprøret i 1733? 


* Tror du, at Sophie Petersen var positiv eller negativ over for oprøret? 


Find eksempler i teksten. 


TIL OVERVEJELSE … 


* Hvorfor tror du, at Frankrig gerne ville hjælpe Danmark med at nedkæmpe oprøret? 


. Diskutér i grupper, hvad der måske kunne være sket, hvis man ikke havde fået 


nedkæmpet oprøret? 

ange på Skt. Croix, som en overgang 


Plantagen La Gri 
var ejet af den danske konge. Tegningen er fra 1838. 

| midten af 1700-tallet overtog staten, dvs. kongen og hans regering, 
de danske øer i Vestindien. De næste ca. 50 år var en storhedstid 
for øerne, hvor produktionen af sukker steg, og der blev tjent mange 
penge på øernes råvarer. 


Kronen overtager kolonien Maleri af kong Frederik 5. fra са. 1760. 


Kong Christian 5. havde i 1671 grundlagt Vestindisk Kompagni, 
der skulle oprette kolonier og drive handel på kongens vegne i 
Vestindien. Christian 6. skød også penge i købet af Skt. Croix i 
1733, hvor en femtedel af beløbet kom fra kongen. 

Kongemagten var dermed involveret i kompagniets han- 
del fra starten og havde interesse i kolonierne som aktionær 
og plantageejer. Fra 1734 til 1752 ejede kongemagten fx øer- 
nes største og mest frugtbare plantage på Skt. Croix - og en 
masse slaver. 

Kompagniet, der stod for administrationen af kolonien, 
var dog ikke altid på bedste fod med øernes plantageejere. 
Kompagniet havde fået monopol, dvs. eneret, på at sælge 
det sukker, der blev produceret på øerne. Det var især de 
udenlandske plantageejere utilfredse med. De mente, at be- 
grænsningerne på handelen kostede dem penge. 

Samtidigt var det meget forskelligt, hvor mange penge, 
man kunne tjene på at være plantageejer på øerne. Nogle 
fik store fortjenester, mens andre kom i gældsproblemer. En 
utilfredshed og uro bredte sig på øerne, og mange af planta- 
geejerne pressede på for at kronen, dvs. kongemagten, skul- 
le overtage alle kompagniets værdier i kolonien. 

Det endte da også med, at kong Frederik 5. overtog i 1755, 
hvor han købte kompagniets aktier i kolonien til en god pris. 
Plantageejerne var tilfredse, og selvom det havde kostet 
mange penge at købe kompagniets værdier, havde konge- 
magten nu en langt større mulighed for at øge sin fortjeneste 
af kolonien. 

Da sukker var koloniens "hvide guld” 


I anden halvdel af 1700-tallet var mange af de europæiske 
lande i krig med hinanden. Danmark var neutral i flere af 
disse konflikter, og det kom handelen til gode. For danske 
handelsskibe kunne overtage dele af handelen, mens de an- 
dre handelsnationer bekrigede hinanden. Det bidrog til den 
periode med økonomisk fremgang, som den danske handel 
oplevede i anden halvdel af 1700-tallet. 


Billede af arbejde på en sukkermark i Vestin- 
dien fra 1823. Det var hårdt arbejde at dyrke 
sukkerrør. Ved høsttiden skulle de store, tunge 
sukkerrør skæres og slæbes til sukkermøllen, 
hvor rørsaften blev presset ud. 


Efter kronens overtagelse blev der investeret mange penge 
i sukkerproduktionen, især på Skt. Croix. Den lille ø Skt. Jan 
kunne ikke rigtigt følge med Skt. Croix, der var langt bedre 
egnet til dyrkning af sukker. Sukkerdyrkningen blev heller al- 
drig nogen succes på Skt. Thomas. Øen havde dog en god na- 
turhavn, der gjorde det nemt for store handelsskibe at lægge 
til, og øen tjente mange penge på handel, som igen kom den 
danske stat til gode i anden halvdel af 1700-tallet. 


Bomba: en slave, der var blevet gjort til opsynsmad for de andre slaver. 


34  Storhedstiden under kronen 


KILDE 1 


Teksten er en beskrivelse af slavernes arbejde på en suk- 
kerplantage. Forfatteren, Johannes Brøndsted, har sine op- 
lysninger fra en plantageejers beskrivelser. Plantageejeren 
levede i 1750'erne. Brøndsteds bog udkom i 1950'erne. 


"KI 4 om morgenen, medens nattens dybeste mørke endnu 
rugede over jorden, blæste bombaen i "tutuen”, et konkylie- 
horn, for at vække sine undergivne (de andre slaver). Først 
fodredes kvæget med det græs, som var blevet indsamlet 
for forgående aften og dernæst sørgede negrene for sig 
selv, så at man kl 5 i samlet trop kunne begive sig i marken, 
medens det begyndte at lysne. 

Her foregik arbejdet i reglen på til kl 8, hvor man raste- 
de (hvilede) en halv times tid, for derefter at fortsætte til 
middag, hvor tropesolen umuliggjorde arbejdet. Fra 12 til 
14 rastedes der [...]. Derefter fortsattes arbejdet til kl 18, 
hvorefter der igen måtte samles foder [...]. Det giver altså 
[...] en arbejdsdag på 10 % -11 timer af det strengeste mar- 
karbejde under en glødende tropesol [...].” 

(Om arbejdet, hvor markerne skulle gøres klar til be- 
plantning med sukkerør) 

”Dette arbejde regnes for det strengeste negerarbejde 
overhovedet. Arbejdet foregik i takt og ofte under en sang, 
der lige så lidt som matrosernes opsang ved gangspillet bør 
tages som et udtryk for overskud og livsglæde, men udeluk- 
kende som en arbejdsteknisk foranstaltning. [...]" 

(Om arbejdet ved sukkermøllen) 

"Arbejdet var farligt for slaverne, der let kunne få hånden 
mellem valserne, og møllen lod sig ikke standse. For dog at 
redde, hvad reddes kunne, havde man en skarp økse hæn- 
gende, men hvilken de andre slaver hurtigt kunne afhugge 
den ulykkeliges arm." 


KILDE 2 


SPØRGSMÅL TIL KILDE 1 OG 2 


· Er Brøndsted en god kilde til, hvor- 
dan produktionen foregik på øerne 
i 1700-tallet? 


* Hvad tror du, at Brøndsteds hold- 
ning til slaveri og slavernes arbejde 
var? Find eksempler i teksten. 


* Lav en liste over alle de forskellige 
stadier, som sukkerproduktionen 
indebar, fra sukkerrørene blev 
plantet på markerne til sukkeret til 
sidst kunne ende på bordet hos en 
dansk familie i 1700-tallet. 


. Hvem ег de forskellige mennesker 
på billedet i kilde 2? Hvordan er de 
klædt, og hvad tror du, at deres rol- 
ler var i sukkerkogehuset? 


Billede fra 1823. På tegningen ses 
et sukkerkogehus i Vestindien. Den 
sukkermasse, der var tilbage efter 
indkogningen, blev sendt i tønder 
til København, hvor sukkerraffina- 
derier forarbejdede produktet til 
sukker, der kunne sælges. 


35 


‚ву беш. Ќаћ tos bad ў ke had 
( tahin her li Black u all d етй 

Å rough Сти Jar ате! fek 
йи Blah шип. IE 


м 


på 


> > ур ERT . ае `> 
The ABOLITION q: SLAVE TRADE- ei КЕЕ 
lesh сер young Aigro Gud of 15 for har Vige Modesty 


Or haa Ja harm art lig af Ф есй in himan f fed un Capt Kimbers Hrvatmant o 

Under billedet står der "Afskaffelsen af slavehandelen - eller umenneskeligheden hos menneskehandlere eksemplificeret ved kaptajn 
Kimbers behandling af en ung negerpige på 15 år for hendes jomfruelige afholdenhed.” Billedet er inspireret af en hændelse ombord på 
kaptajn Kimbers slaveskib i 1791. En 15-årig sort pige nægtede at danse på dækket, da hun mente, at det var umoralsk. 


Kimber straffede pigen så voldsomt, at hun døde dagen efter. 

SLAVEHANDELEN 
PROBLEMATISERES 


| 1792 blev der vedtaget en lov, som forbød slavetransporterne over 
Atlanten. Men der skulle gå endnu 50 år, før slaveriet blev ophævet. 
Selvom Danmark var det første land i verden, som forbød handelen 
med slaver, var det i England modstanden mod slaveriets umenne- 


skelighed var størst. 


Menneskeret eller ejendomsret? 


"Er slaver ikke mennesker, lige såvel som alle andre?” spurgte 
den engelske jurist George Wallace i 1760. Med de ord pegede 
George Wallace, som en af de første, på slaveriets urimelighed. 

I løbet af 1700-tallet blev der udgivet øjenvidneberetnin- 
ger fra tidligere slaver, der fortalte om den umenneskelige 
behandling, de havde været udsat for. Gradvist fik befolk- 
ningen i mange europæiske lande således øjnene op for de 
uhyrlige forhold under slavetransporterne, og de forfærdeli- 
ge forhold slaverne levede under i kolonierne. I England op- 
stod der en stor folkelig bevægelse, som bekæmpede slave- 
riet ud fra en kristen etik. 

Men der var også mange, som var uenige med Wallace og 
anti-slavebevægelsen. Slavelovgivningen var nemlig under- 
lagt ejendomsretten. Ifølge ejendomsretten råder man over 
de ting, man ejer, dvs. man kan sælge dem, udleje dem og 
gøre med dem, som man vil. Selvom det lyder forfærdeligt 
for os i dag, at man kan eje et andet menneske, så blev slaver 
dengang betragtet som et stykke ejendom, ligesom en hest 
eller en hestevogn. Plantageejerne og de, der tjente godt på 
handelen med varer fra kolonierne, ville derfor komme til at 
miste store værdier, hvis slaveriet blev forbudt. 


På vej mod et forbud mod slavehandel 

I løbet af 1780'erne blev slavehandelen i Danmark væsentligt 
mindre. Men det skyldtes ikke, at de københavnske rederier 
tog moralsk afstand fra slavehandel og slaveri. Det skyldtes 


"Ег jeg ikke en mand og en bror?” 
Engelsk medaljon fra ca. 1790, som 
blev fremstillet til den engelske for- 
ening, som kæmpede mod slaveri. 


Oplysningstiden 


De politiske ideer, der førte til, at flere og flere 
mennesker tog afstand fra slavehandel og slaveri, 
stammer fra den historiske periode, som man plejer 
at kalde Oplysningstiden. Perioden varede fra ca. 
1700-1800. Filosoffer som bl.a. John Locke og Adam 
Smith argumenterede for, at alle mennesker er skabt 
lige og har ret til at være frie uanset hudfarve eller 
religion. I takt med at forestillingen om frihed slog 
igennem, skete der store forandringer i verden. I 
1789 udbrød Den Franske Revolution med borgernes 
krav om menneskerettigheder. Og i 1776 løsrev de 
engelske kolonier i Nordamerika sig fra England og 
erklærede sig som selvstændige stater (USA). Indled- 
ningen til USA's Uafhængighedserklæring indeholdt 
en erklæring om menneskerettigheder. 

først og fremmest, at slavehandelen ikke længere kunne be- 
tale sig økonomisk. Mange slaver døde under transporten, 
og søfarten over Atlanten var i sig selv risikabel, idet mange 
skibe gik ned. Men ud over det var der også i Danmark be- 
tydningsfulde mænd, som var optagede af ideerne om men- 
neskerettigheder, og som arbejdede for at forbyde handelen 
med slaver. 


Ernst Schimmelmann 


Ernst Schimmelmann var finansminister і 1790” erne og en del 
af magteliten i Danmark. Schimmelmann var også greve og 
havde arvet en stor formue af sin far - blandt andet 4 planta- 
ger på De Vestindiske Øer, heriblandt de to største plantager 
på Skt. Croix. Med flere end 1000 slaver var Schimmelmann 
den største slaveejer på øerne. Han ejede et stort sukkerraffi- 
naderi, en geværfabrik i Danmark og havde mange interesser 
i de selskaber, der sejlede slaver til Vestindien. Han havde alt- 
så enorme økonomiske interesser i slavehandelen. 

Samtidig var Schimmelmann også en mand, der var inte- 
resseret i Oplysningstidens tanker om frihed. Han var i ud- 
landet kendt for at behandle sine slaver godt. Han var dog 
også interesseret i, at kolonierne skulle give et økonomisk 
overskud. Handelen med slaver var i sig selv ikke nogen god 
forretning, og han vidste, at England arbejdede på at forbyde 
slavehandlen. Schimmelmann mente, at et forbud ville sik- 
re, at øernes slaveejere ville behandle de slaver, de ejede, 
bedre. Hvis slaverne fik det bedre, ville man ikke behøve at 


KILDE 1 


Uddrag af et brev af Ernst 
Schimmelmann om slaveri. 


"Når vi taler om at udvise godt ejerskab over negre, er vor 
mening ikke, at de blot skal betragtes som en flok indkøbt 
kvæg, som man ganske vist fodrer og underholder (sør- 
ger for) så længe det viser sig fordelagtigt, men ellers ikke 
nærer nogen omsorg for. Vi ønsker snarere at vore negre 
skal betragtes som mennesker, som skæbnen har bragt 
i vor magt, en magt, som vi dog kun kan opretholde, hvis 
de forbliver i en passende tilstand af underkastelse [...].” 

købe slaver fra Afrika. Schimmelmann ønskede at stoppe sla- 
vehandelen, men var altså ikke imod selve slaveriet. Han tog 
initiativ til at få nedsat en kommission i Danmark, som skulle 
arbejde for slavehandelens ophør. 


SPØRGSMÅL TIL KILDE 1 


1. Hvordan omtaler Ernst 
Schimmelmann slaverne? 


2. Hvad er Schimmelmanns argument 
for at behandle slaverne bedre? 


3. Diskuter om Schimmelmanns 
grunde til at afskaffe handelen 
med slaver primært var menneske- 
lige eller økonomiske. 


Sorordning KILDE 2 


| 1792 indførte den danske konge, Christian d. 7., en ny 
N ( $ күз H an ђ ( [ (|. lov, som forbød slavehandelen fra Afrika til Vestindien. 
Som det ses i punkt 1 skulle loven først træde i kraft fra 
1803. Denne forsinkelse skulle sikre, at plantageejerne 
kunne nå at transportere et stort antal slaver til øerne og 
Gpripianeborg Slot Ма 10 Marii 1792, fylde deres slavebeholdning op, inden loven trådte i kraft. 
I uddraget ses nogle af tankerne bag forbuddet. 


"Forordning om Neger-Handelen af 16. marts 1792 

1. Med begyndelsen af året 1803 vil Vi, at al negerhandel for 
Vore undersåtter skal ophøre på de afrikanske kyster, og el- 
lers hvor den kunne finde sted uden for Vore besiddelser i 
Vestindien, således, at efter dette tidsrums udløb [10 år] må 
ingen neger eller negerinde enten på kysten eller på andre 
fremmede steder købes af eller for Vore undersåtter, sejles 
på Vore undersåtters skibe, indføres til salg på Vore vestindi- 


Ktobenhavn, ske øer, og at alt, der strider mod dette forbud skal anses for 
куй foe Dirertenr 9. M. Hopfiner, Hans Kongelige Majeflæts ulovligt efter denne tid. 
og Uir (ofe ердин. 2. Imidlertid, fra nu af nemlig og indtil udgangen af året 


1802, må det være tilladt for alle nationer uden forskel og 
under alle flag at indføre negre og negerinder fra kysten til 
Vore vestindiske øer.” 


SPØRGSMÅL TIL KILDE 2 
. Hvordan kan det være, at loven først skulle træde i kraft 10 år efter dens vedtagelse? 


. Diskuter, hvilken effekt det mon havde, at loven først skulle træde i kraft 10 år senere? 


TIL OVERVEJELSE … 

* Hvilke grupper i Danmark (fx kongen og hans ministre, handelsmænd, 
præster og jurister) tror I, der primært var for, og hvem var primært imod 
et slavehandelsforbud og hvorfor? 


. Diskutér om I tror, at der blev indført flest mandlige eller kvindelige slaver i 
de 10 år, inden loven skulle træde i kraft? Begrund jeres svar. 


Slavehandelen fortsætter... 


Faktisk fortsatte slavehandelen også efter 1803, da rederier- 
ne ikke tolkede loven så bogstaveligt. Slavehandlere sejlede 
fx slaverne til Cuba eller andre lande i Caribien og solgte dem 
derfra videre til de danske øer. Selvom der stadig skulle gå 
endnu 50 år, før slaverne opnåede deres frihed - og selvom 
forbuddet blev fortolket meget frit - kan loven fra 1792 be- 
tragtes som et første skridt mod slaveriets ophævelse. 

Eksempel på frihedsbrev 

fra 1809. Slaven, der blev 
frikøbt for 350 rigsdaler i 
1809, hed Susanne. 


In‏ س 


Nye sociale klasser på øerne 


Ud over hvide plantageejere og sorte slaver fandtes der 
endnu en gruppe mennesker på øerne. Det var de såkald- 
te frinegre' eller frifarvede, som efterhånden var blevet en 
voksende samfundsklasse. Frifarvede var tidligere slaver 
som havde fået et frihedsbrev, hvori der stod, at deres her- 
re havde skænket dem friheden. Ofte var det mulatter, født 
uden for ægteskab, med en slavemor og en hvid far. Det var 
ikke ualmindeligt, at plantageejeren havde et forhold til en af 
sine kvindelige slaver eller forgreb sig på kvindelige slaver. 
Som frifarvede kunne de tjene til vejen og livet ved at arbejde 
som for eksempel håndværker, sukkerkoger, vaskekone eller 
syerske. Fra 1830'erne og frem til slaveriets afskaffelse ud- 
gjorde de frifarvede ca. 20% af den samlede befolkning. De 
frifarvede havde deres eget kvarter i byerne, hvor de slog sig 
ned og i nogle tilfælde klarede sig økonomisk godt. I 1834 fik 
de frifarvede rettigheder på lige fod med de hvide. 


Tiden efter slavehandelsforbuddet 


I årene 1804-15 var der krige i Europa mellem England og 
Frankrig og deres allierede. I de første år af krigene lykkedes 
det Danmark at holde sig neutral, men i 1807 blev Danmark 
besat af englænderne. Besættelsen gjaldt også de danske 
øer i Vestindien, der nu blev underlagt engelsk lov. Mellem 
1807 og 1815 måtte alle danske skibe fra Skt. Croix sejle 

deres varer til England, hvorved den danske stat gik glip en 
masse indtægter. I 1806 havde englænderne vedtaget en lov, 
der forbød alle engelske skibe at levere slaver til andre øer 
i Vestindien. Dette gjaldt også for Skt. Croix, Skt. Thomas og 
Skt. Jan, som blev tvunget til at stoppe al import af nye slaver. 
Man kan derfor sige, at det var englænderne, der tvang Dan- 
mark til konsekvent at gennemføre det forbud, som egentligt 
havde været gældende siden 1803. 

Allerede fra omkring 1800 var det begyndt at gå ned af 
bakke for kolonierne, især for Skt. Jan og Skt. Croix, som føl- 
ge af at priserne på sukker faldt og som følge af dårlig høst. 
Konkurrencen fra andre kolonier og Nordamerika var hård, 
hjemme i Danmark var man begyndt at dyrke sukkerroer og 
de mange års produktion af sukkerrør havde udpint jorden 
i en sådan grad, at høstudbyttet blev ringere og ringere. Da 
slaveriet blev afskaffet i 1848, var mange plantageejere alle- 
rede gået fallit, og endnu flere overvejede at opgive planta- 
gedriften. 

Men for Skt. Thomas, hvor havnen i byen Charlotte Amalie 
fik status af frihavn, stod det tværtimod godt til. Som frihavn 
var St. Thomas fritaget for told og skibe kunne frit lægge til og 
købe, ompakke og sælge varer uden nogen former for afgif- 
ter. Charlotte Amalie blev et handelsmæssigt centrum i hele 
Caribien, og i 1830 havde den op mod 11.000 indbyggere. 
Byen var dermed den næststørste by i det danske kongerige. 


> Mea па ш т 


Fotografi af byen Charlotte Amalie og havnen set fra havsiden. 


Vejen til frihed 


1792: Forbud mod handel med slaver 
1803: Loven fra 1792 træder i kraft 
1807: England forbyder handel med slaver 


1834: Frifarvede opnår samme rettigheder som hvide 
1838: England afskaffer slaveriet 
1848: Danmark afskaffer slaveriet 


I historiebøgerne får Peter von Scholten ofte æren for at være den, 
der ophævede slaveriet på De Dansk Vestindiske Øer. Selvom dette 
ikke er forkert, var ophævelsen primært et resultat af den stigende 

modstand mod slaveriet i midten af 1800-tallet. 


Peter von Scholten 


Peter Carl Frederik von Scholten var født i 1784 i Danmark, 

og han kom første gang til De Vestindiske Øer i 1804-1807, 

hvor hans far var kommandant over soldaterne på øen Skt. 

Thomas. Von Scholten havde gode forbindelser til den dan- 

ske konge Frederik d. 6., og blandt andet derfor fik han i de 

næste år flere ansvarsfulde poster, indtil han i 1827 blev 

udnævnt til generalguvernør over De Dansk Vestindiske Р _ 
дег. Som generalguvernør var han kongens stedfor- 
træder på øerne, og det betød, at han havde meget 
stor magt. 

Peter von Scholten var inspireret af oplysnings- 
tidens tanker om, at et menneske ikke kunne 
holde et andet menneske som slave, og han 
mente, at der var behov for at forbedre vilkå- 
rene for de sorte på øerne. Det gjaldt både 
de frigivne og de, som endnu var slaver. 


Parat til frihed? 


Selvom Peter von Scholten med tiden blev 

en stærk modstander af slaveriet, kunne 
han ikke blot ophæve det. En sådan beslut- 
ning skulle træffes af kongen. Og samtidig 
vidste både han og andre slavemodstan- 
dere, at slaveriet ikke bare kunne afskaffes 
uden at sætte noget andet i stedet. Hvad 
skulle de tidligere slaver leve af? Hvordan 
skulle plantagerne fortsat blive dyrket? Og 
kunne slaverne overhovedet finde ud af at bli- 
ve frie lige pludseligt? Både Peter von Scholten Billede af Peter von 
og de fleste andre slaverimodstandere så nemlig 298209 > 
slaverne som en slags børn, der først skulle lære i 
at være frie. 


KILDE 1 


I 1847 var kongen, Christian d. 8., klar til at bestemme, hvor- 
dan afskaffelsen af slaveriet skulle foregå. Kongen skrev en 
befaling, hvor han erklærede, at alle børn født af slaver fra da 
af skulle være født frie, mens de nuværende slaver først skulle 
være frie efter 12 år, i 1859. 


"Det er vor, ved retfærdigheds- og humanitets-motiver og 
ved hensyn til vore vestindiske koloniers vel og planternes 
(plantagejernes) egen interesse fremkaldte kongelige vilje, at 


Slaveriet slutter endeligt i 1848 


Danmark havde forbudt slavehandel i 1792, men det var 
stadig tilladt at holde slaver og også tilladt at handle med 
dem, der allerede var kommet til De Vestindiske Øer. Mod- 
standen mod slaveriet voksede dog i de europæiske lande, 
og i 1834 blev slaveriet ophævet i stort set alle de britiske 
kolonier. Presset på Danmark var stort. Det var kun et 
spørgsmål om tid, før man også i Danmark var tvunget til 
at ophæve slaveriet. 

I Danmark blev det heftigt diskuteret, hvordan man grad- 
vist kunne afskaffe slaveriet. Man ønskede at give slaverne 
frihed, men ville også gerne imødekomme slaveejerne. Un- 
der det enevældige kongedømme som Danmark var frem til 
1848, var det kun kongen, der kunne træffe den endelige be- 
slutning. Den danske konge, Christian d. 8., skrev direkte til 
von Scholten, at den fulde frigivelse af slaverne gerne måtte 
vente så længe som muligt, fordi han frygtede, det ville bli- 
ve meget kostbar affære. På den anden side frygtede man 
også, at slaverne ville lave oprør, hvis de ikke fik deres frihed. 


General Buddhoe og 
von Scholten i Frederiksted 


Kongens forsøg på en gradvis frigivelse kom ikke til at virke 
helt, som det var tænkt. Da slaverne på øerne fandt ud af, at 
deres børn ville blive frie, mens de selv måtte vente mange 
år endnu, udbrød der oprør i juli 1848 på øen Skt. Croix. Sla- 
vernes anfører, General Buddhoe, overtog byen Fredriksted 
sammen med tusindvis slaver. Oprør var netop, hvad man 
havde frygtet mest både på øerne og i Danmark. Da Peter von 
Scholten kom til Fredriksted, så han ingen anden mulighed for 
at afslutte oprøret end at fortælle slaverne, at de nu alle var 

den rådighed over de ufrie (slaver), hvoraf ejerne for tiden er 
i besiddelse, skal ophøre, dog således, at denne forandring, 
for at vedkommendes tarv kan blive iagttaget og de fornød- 
ne forberedelser til overgangen trufne, skal indtræde 12 år 
efter datum [...]. 

Det er derfor vor allerhøjeste vilje, at børn af ufrie, som 
fødes efter datum af denne vor allerhøjeste resolution (befa- 
ling), skulle fra fødslen af være frie, men dog forblive hos mød- 
rene eller forældrene under visse bestemmelser [...]." 


Peter von Scholten havde mange for- 
bindelser til de sorte på øerne, og i 
mange år levede han sammen med 
en frifarvet kvinde, Anna Elizabeth 
Heegaard. Med sine holdninger til 
slaveriet og sin farvede kæreste var 
Peter von Scholten ikke altid po- 
pulær hos de hvide plantageejere, 
da de økonomisk var afhængige af 
fortsat at kunne holde slaver. 


frie. Meddelelsen blev naturligvis modtaget med jubel af sla- 
verne, mens plantageejerne rasede. De mistede nu alle deres 
slaver, uden at der var stillet dem nogen erstatning i udsigt. 

Da Peter von Scholten først havde udsendt meddelel- 
sen, og der var slået plakater op på alle øerne, var det 
ikke muligt at ændre beslutningen igen for kongen og den 
danske regering. Det var der mange, som blev vrede over 
hjemme i Danmark. 

Peter von Scholten er siden blevet set som den, der gav 
slaverne deres frihed, selvom det altså var en udvikling, 
der var længe undervejs. Peter von Scholten selv fik dog 
aldrig glæde af den popularitet, han havde opnået blandt 
slaverne. Det store pres under oprøret og vreden mod 
ham hjemme i Danmark gjorde, at han fik et sammenbrud 
og måtte træde tilbage som generalguvernør. 

Kort tid efter oprøret forlod han Anna Heegard og De 
Vestindiske Øer som en knækket mand. Han døde små 
seks år senere uden at være vendt tilbage til øerne. 


Hans Kongelige Majestæts 
18 nm, de Vinag Garn orig "шет, an mom La 
Lamer og Oldenborg 
Bestalter 

Р. у. Scholten. 


Сент a over 


[L. S.] 


å [guvernøren 
Plakat fra 1848. På plakaten stod der, at generalg 
Peter å Scholten frigav øernes slaver. Plakaten blev hængt op 
rundt omkring på øerne i dagene efter oprøret i juli 1848. 


KILDE 2 


Da nyheden om frigivelsen af slaverne nåede Danmark, var 
der delte meninger om måden, von Scholten havde håndte- 
ret oprøret på. I avisen "Fædrelandet" skrev еп udenrigsjour- 
nalist således om slaveriets ophævelse: 


"Med udelt beklagelse ser jeg tilbage på de sidste begivenhe- 
der, og det eneste lyspunkt, som jeg formår at finde, er Schol- 
tens fjernelse fra styret. [...] Det er i sig selv en uoprettelig ska- 
de, at det er negrene som har tilrevet sig deres frihed, det er 
ikke os, som frivilligt har skænket dem den. For erindringen 
om denne handling vil få negrene til at indbilde sig, at de er 
de overlegne, de vil tro, at de har sejret over de hvide [...] Jeg 
mener, at emancipationen (frigørelsen), således som den nu 
er realiseret, vil vise sig særdeles skadelig for kolonien. [...]" 


SPØRGSMÅL TIL KILDE 1 


* Hvorfor skrev kongen til von Schol- 
ten, at frigivelsen af slaverne gerne 
måtte vente så længe som muligt? 


· Hvilke motiver siger kongen, at han 
har til at afskaffe slaveriet? 


. Hvilke andre motiver er mon i spil 
i kongens overvejelser? 


SPØRGSMÅL TIL KILDE 2 


* Hvad er forfatterens holdning 
til frigivelsen af slaverne? 


· Hvad mener forfatteren om 
Peter von Scholten? 


* Hvad frygter forfatteren, 
at der nu vil ske på øerne? 


TIL OVERVEJELSE … 


. Hvorfor kunne von Scholten ikke 
bare frigive slaverne på egen hånd? 


* Hvorfor valgte han alligevel at gøre 
det - trods kongens befaling? 


. Diskuter, om | mener, at slaverne 
fik deres frihed - eller om de tog 
den selv? 

KILDE 1 


På Skt. Jan rejste den danske landfoged rundt på de forskellige 
plantager og proklamerede slaveriets ophævelse. Slavernes 
reaktion på befrielsen beskrev han med følgende ord: 


"De emanciperede (frigjorte) vidste, af overraskelse og glæ- 
de, næppe hvilket ben de skulle stå på. I almindelighed er- 
klærede de straks, at de gerne ville arbejde. Men enkelte 

tilføjede den undtagelse, at de ikke ville 'dig caneholes' (gra- 
ve sukkerrørshuller). Andre ytrede, at de først ville gå ned 
til St. Thomas for at more sig et par ugers tid, førend de 
ville tænke på arbejde. En har sagt til forvalteren ‘now | am 
just as good as you". Kort, de opfattede begrebet ‘free’ i den 
mest udstrakte forstand." 


FRA FRIHED 


TIL FATTIGDOM 


Slaveriet blev ophævet på De Dansk Vestindiske Øer i 1848, men det 
betød ikke, at hele den sorte befolkning blev "frie" på den måde, vi 
forstår det i dag. Hvad skete der, efter at slaverne var blevet frigivet 


og skulle til at skabe sig deres eget liv? 


Tyende: tjenestefolk, som bor hos den familie, 
hvor de er ansat. 


Tyendelov og forbud mod at rejse 


Von Scholtens proklamation om frigivelsen fra den 3. juli 1848 
havde ophævet ejendomsforholdet mellem plantageejeren 
og de slaver, han ejede. I princippet var de tidligere slaver nu 
ligestillet med de hvide. Men allerede i januar 1849 indførte 
den dansk-vestindiske regering en såkaldt tyendelov. Loven 
krævede, at tidligere slaver, der ikke kunne forsørge sig selv 
og ikke havde råd til at købe et stort jordlod, skulle indgå en 
årlig kontrakt med en plantageejer, til en bestemt løn, som 
myndighederne havde fastlagt. Kun de færreste havde råd til 
at købe et jordlod og dyrke deres egen jord. Desuden var det 
også blevet forbudt at sælge jord til tidligere slaver. Samtidig 
med meddelelsen om at slaverne nu var frie, blev der givet 


SPØRGSMÅL TIL KILDE 1 


* Hvad var det for en frihed, slaverne fik? 


ordre til, at ingen både måtte sejle tidligere slaver væk fra 
øerne, medmindre de havde fået en særlig tilladelse. Mange 
forsøgte nemlig at rejse til de britiske eller spanske øer, hvor 
lønnen og arbejdsforholdene ofte var bedre, og hvor man 
kunne slå sig ned som småbonde. 


En ny form for slaveri? 


De frigivne havde altså i realiteten ikke noget valg: de var tvun- 
get til at blive på plantagerne som tyende og knokle for en 
lav løn! De fik dog ret til at eje deres egen bolig og en lille ur- 
tehave, de kunne dyrke i deres fritid. Men den løn, de fik for 
arbejdet på plantagen, skulle dække både mad og tøj - som 
de før havde fået tildelt i rationer, da de var slaver. I stedet for 
at være underlagt en plantageejer var de tidligere slaver nu 
underlagt de dansk-vestindiske myndigheder og lovgivningen, 
som gjorde det næsten umuligt at klare sig som fri. 


* Hvordan tror du, at friheden blev oplevet af slaverne? 

KILDE 2 


Arbejdsreglementet af 1849 SPØRGSMÅL TIL KILDE 2 
(tyendeloven) | 

· Hvor mange timer om dagen skulle 
Efter slaveriets ophævelse i 1848 blev der indført et nyt ar- de ansatte arbejde på plantagen? 


bejdsreglement i Vestindien i januar 1849. Det var meningen, 
at tyendeloven kun skulle fungere midlertidigt, indtil man * Hvordan tror du, arbejdsforholdene 


fandt ud af, hvordan man kunne lave en fornuftig overgang for de ansatte var på plantagerne 


fra slaveri til frie arbejdere. Loven kom dog til at gælde frem til А 5) 
1878, hvor der opstod oprør på Skt. Croix. efter tyendelovens indførelse? 


"Opsigelse af tjeneste, såvel fra arbejdsherrens (plantage- * Hvorfor må arbejderen kun opsige 


ejeren) som arbejderens side, må kun finde sted en gang sin tjeneste engang om året? 
om året, i løbet af august måned. Den indføres i plantagens 
journal, og en skriftlig kontrakt skal gives arbejderen. [...]. 

Ingen arbejder må fordriste sig til at bestemme, hvad ger- 
ning han vil udføre, eller vægre sig ved (sige nej til) at forrette 
det arbejde, der anvises ham, medmindre han udtrykkeligt 
er fæstet for (ansat til et) et vist slags arbejde. [...]. a 

Arbejdsdagene skulle være, som hidtil, alene de 5 dage i 
ugen og de samme som førhen. Det sædvanlige plantagear- 
bejde skal begynde med solens opgang og ende ved dens 
nedgang, således, at der gives en fritime til frokost (morgen- TIL OVERV EJ ELSE... 


mad), og to middagstimer fra 12 til 2.” ° Hvorfor indførte den dansk-vestin- 
diske regering en tyendelov і 1849 
- hvad forsøgte myndighederne at 
opnå med loven? 


Kig igen på kilde 1 og dine svar på 
spørgsmålene til kilde 1: Hvordan tror 
du, at friheden blev oplevet af slaver- 
ne - hhv. den dag proklamationen 
blev læst op - og 5 år efter? 


. Diskuter, om I mener, at slaverne fik 
værre eller bedre levevilkår i de første 
år efter slaveriets afskaffelse? 

Billede af en af de skoler, der blev oprettet. 


De tre øers forskellighed 


Tiden efter frigivelsen formede sig ret forskelligt på de tre 
øer. På Skt. Jan og Skt. Croix, hvor sukkerdyrkningen havde 
været den vigtigste indtægtskilde, blev arbejdsloven hånd- 
hævet strengt. Både regeringen og plantageejerne var stærkt 
interesserede i, at så mange slaver som muligt blev på plan- 
tagerne, så de kunne fortsætte arbejdet. På Skt. Thomas fik 
loven aldrig rigtig nogen betydning, for øens beboere rejste 
i stort tal til den travle havneby, Charlotte Amalie, hvor de 
kunne få arbejde som fx havnearbejdere eller som hushjælp 
hos de store handelsfamilier i byen. 


Regulering af 'uordentlige forhold" 


Fælles for de tre øer var et meget stærkt sammenhold blandt 
de tidligere slaver og stærke familiemæssige bånd. Man hjalp 
hinanden med arbejdet på de små jordlodder og stod sammen 
i økonomisk hårde tider. Tyendeloven fra 1849 gav særlige ret- 
tigheder til par, der valgte at gifte sig. Ægteskab mellem sla- 
ver havde ikke været almindeligt, og efter frigivelsen fortsatte 
befolkningen med at leve i et særligt familiemønster. | stedet 
for kernefamilien, baseret på ægteskabet mellem en mand og 
en kvinde med fælles børn, levede den vestindiske befolkning 
i udvidede familienetværk, hvor børnene levede sammen med 
moren og hendes familie i den plantage, hun tilhørte. Faderen, 
der kom fra en anden plantage, så kun sjældent sine børn, som 
han ingen rettigheder havde over. Man skelnede heller ikke 
mellem ægte og uægte børn og tog sig af hinandens børn i stor- 
familien. Ifølge tyendeloven opnåede man ret til at slå sig ned 
sammen med sin ægtefælle og eje jord sammen - hvis man 
altså giftede sig. Trods forsøg på at ændre på befolkningens 
levemåde holdt vestinderne fast i deres skikke og traditioner. 


Fotografi af børnehjemsbørn på Skt. Croix fra omkring år 1900. 
Kvinden er en søster, en slags nonne, som tog sig af børnene på 
børnehjemmet. I de sidste årtier i 1800-tallet blev der oprettet flere 
skoler, hvor børnene lærte dansk, og der blev oprettet børnehjem for 
forældreløse børn, så de kunne få en ‘god kristen opdragelse’. 


47 


TIL OVERVEJELSE … 


. Hvorfor forsøgte de danske myndigheder at regulere de vestindiske 
familieformer og belønne de par, der valgte at gifte sig 08 bo sammen? 


. Hvorfor mon de danske myndigheder oprettede flere skoler 
og børnehjem på øerne efter frigivelsen? 


. Diskuter, hvorfor de frigivne slaver holdt fast i deres traditionelle 
familiemønstre og kun få valgte at gifte sig, trods fordelene? 


Oprøret i 1878 


Selvom befolkningen på de dansk-vestindiske øer ikke læn- 
gere var slaver, var arbejdsforholdene og levevilkårene me- 
get usle. | årene efter frigivelsen udbrød der flere gange 
oprør, som kulminerede med et stort oprør i 1878 på Skt. 
Croix, hvor en stor del af øens sorte befolkning brændte 
sukkermarker og plantagebygninger af. Oprøret bredte sig 
til Christiansted og Fredriksted og krævede i alt ca. 90 døde. 
Udfaldet blev, at den danske regering måtte bøje sig og af- 
skaffe den forhadte tyendelov. 


Tegning af Queen Mary. 11878 
udbrød der oprør på Skt. Croix, 
hvor befolkningen var vrede over, 
at forholdene ikke var blevet meget 
bedre, siden slaveriet blev ophævet 
i 1848. Mary Thomas var en meget 
aktiv del af oprøret og fik titlen 
Queen Mary af de lokale. På bille- 
det har hun en skarp sukkerkniv 
og en brændende fakkel. 


AEE 924 TEE EE 

Opstanden på Skt. Croix i 18 8. bragt i bladet Illustreret Tidende i 1878, som 4. 
kunne købes i Danmark. Læg mærke til, at kvinderne er i forreste række og leder oprøret. ==; 
det gå til, at kvinderne kom til at spille den vigtigste roll 215 - Statue af de tre ”Queens”, de tre 
NIE UKS AEE kvindelige ledere af oprøret i 1878, 
som står opført på Skt. Thomas. 

MOD SALGET 


- ØERNE EFTER 1848 


Var øerne efterhånden til mere besvær end gavn? Det var der 
mange i Danmark, som mente i perioden fra 1850 og frem. 


USA tøver og handelen går i vasken 


Afskaffelsen af slaveriet i 1848 betød, at De Dansk Vestin- 
diske Øer blev en dårligere og dårligere forretning for Dan- 
mark. Det blev kun værre af, at sukkerpriserne faldt over 
hele verden, da sukker var den absolut vigtigste vare, der 
blev solgt fra øerne. Krisen kunne man også se i, at befolk- 
ningstallet faldt, da mange flyttede væk. I 1835 boede der 
ca. 43.000 mennesker på øerne. I 1911 var tallet faldet til ca. 
27.000. Da øerne lå langt fra Danmark og heller ikke fyldte 
meget i de fleste danskeres bevidsthed, begyndte man der- 
for fra dansk side at overveje, om man kunne slippe af med 
dem på den ene eller den anden måde. 

USA var interesseret i at bruge øerne som militærbaser 
for sin flåde, og Danmark var meget interesseret i at slippe 
af med de dyre øer. Efter 2 års forhandlinger blev man i 1867 
enige om, at USA skulle købe to af de tre øer for 7,5 millioner 
gulddollars. Handlen måtte imidlertid opgives, da den ame- 
rikanske kongres ikke ville godkende den. Årsagen var dels 
indenrigspolitiske uenigheder i USA, men også at hele det ca- 
ribiske område i disse år blev ramt af flere tropiske orkaner, 
der forårsagede mange ødelæggelser. 

I 1890'erne genoptog USA og Danmark forhandlinger- 
ne. USA havde en stærk interesse i at kontrollere det cari- 
biske område, som øerne lå i, og samtidig forhindre andre 
europæiske stormagter, som fx Tyskland, i at købe dem fra 
Danmark. I 1902 enedes den danske og den amerikanske re- 
gering om, at USA skulle købe alle øerne af Danmark for 5 
millioner dollars. 

Heller ikke i 1902 lykkedes det dog for at få gennemført sal- 
get, og denne gang var det i Danmark, det gik galt. I det dan- 
ske Landsting stemte halvdelen af medlemmerne mod salget, 
og så kunne det ikke gennemføres. Det var særligt konserva- 
tive medlemmer af tinget, der stemte imod. De gjorde det på 

Dansk postkort fra 1916. Befolkningen på øerne blev ikke spurgt i for- 
bindelse med forhandlingerne, men der er næppe tvivl om, at de fore- 
trak det noget tættere USA end fra det fjerne Danmark, der i de sidste 
mere end 50 år ikke havde kunnet give øerne økonomisk fremgang. 

grund af en uvilje mod at sælge dele af landet, men også fordi 
beboerne på øerne ikke fik lov til at stemme om aftalen. 


Nye forhandlinger under 1. verdenskrig 


11914 brød 1. verdenskrig ud i Europa, og det skulle vise sig, 
at være det der skulle til, for at øerne endeligt kunne sælges. 
USA var neutral i starten af krigen, men var meget nervø- 
se for, at Tyskland skulle erobre øerne og bruge dem som 
ubådsbase. Det ville nemlig være en stærk trussel mod den 
handel over Atlanterhavet, som USA havde med England, 
der kæmpede imod tyskerne. Fra dansk side betød krigen, 
at kontakten med øerne var blevet meget vanskelig, hvilket 
gav store problemer for øernes beboere. Det var også med 
til at gøre Danmark interesseret i et salg. Endelig var det vig- 
tigt at forhandlingerne gik hurtigt og foregik i hemmelighed. 
Danmark var nemlig neutral i 1. verdenskrig og ville derfor 
meget gerne have solgt øerne, mens USA stadig stod uden 
for krigen. Man kunne nemlig få problemer med Tyskland, 
hvis man solgte til en af Tysklands fjender. 


Folkeafstemning om salget 


De hemmelige forhandlinger blev gennemført 1915-16, hvor 
man enedes om en pris på 25 millioner gulddollars. Øernes 
beboere skulle ikke stemme, men i Danmark blev forslaget 
om salget sendt til folkeafstemning. Det blev den første fol- 
keafstemning i danmarkshistorien, og den endte med et 


klart "Ја", da 2/3 stemte for salget. De Dansk Vestindiske дег 
blev overdraget til USA den 31. marts 1917 ved en ceremoni 
på øerne, og hermed sluttede 245 års dansk kolonihistorie i 
det caribiske hav. 


U.S. Virgin Islands 


Fra 1917 hed de tre øer ikke mere De Dansk Vestindiske Øer, 
men fik nu i stedet navnet United States Virgin Islands eller 
på dansk De Amerikanske Jomfruøer. Salget til USA betød 
imidlertid ikke, at øernes indbyggere med det samme blev 
amerikanske statsborgere. Fra 1917 til 1931 blev øerne kon- 
trolleret af den amerikanske flåde, men i løbet af 1920'erne 
og 1930'erne opnåede de fleste indbyggere på øen ameri- 
kansk statsborgerskab. Øerne oplevede samtidig økonomisk 
fremgang i 1930'er og 1940'erne. Blandt andet på grund af 
en stigende eksport af rom til USA og fordi den amerikanske 
flåde anlagde en base på øerne under 2. verdenskrig. 

Selvom øerne var en del af det demokratiske USA, var der 
ikke egentligt demokrati på øerne før efter 2. verdenskrig. 
Frem til 1954 var det kun dem, der kunne læse og skrive en- 
gelsk, der havde stemmeret til lokalregeringen. Selv i dag, 100 
år efter overdragelsen i 1917, kan indbyggerne på De Vestin- 
diske Øer ikke stemme til det amerikanske præsidentvalg, og 
deres repræsentant i Kongressen har ikke stemmeret. 


Overdragelsen af Dansk Vestindien til USA den 31. marts 1917. 
Dannebrog tages ned, mens det amerikanske æreskompagni ser på. 

KILDE 1 


Checken på 25 millioner gulddollars. 


De Vestindiske Øer blev solgt til USA for 25 millioner dollars. 
Det svarede til ca. 85 millioner kr. i 1916. I dag svarer det til ca. 3,2 mia. kr. 


SPØRGSMÅL TIL KILDE 1 
* 25 mio. dollars ville svare til 3,2 mia. і nutidskroner. Diskuter, om I synes det er billigt 
eller dyrt. (Gå eventuelt på nettet og søg på, hvad man kan få for et sådant beløb.) 


TIL OVERVEJELSE … 
. Hvornår kan et land sælge et område til et andet land? Afhænger det af, 
hvilket land man sælger til? 


· Vil det være i orden, hvis Danmark i dag solgte Grønland, og hvem skulle 
bestemme, om vi kunne gøre det? 


· Vil det være i orden, hvis Danmark solgte Fyn? Hvorfor eller hvorfor ikke? 


. Hvis vi nu ikke havde solgt øerne, og hvis vi kunne, skulle vi så købe øerne 
tilbage? Hvorfor eller hvorfor ikke? 

uset var lager for de varer, Som blev sejlet fra Vestindien til Danmark. 


dte florissante, "blomstrende", periode i slutningen af 1700-tallet. 


Vestindisk Pakhus i København. Pakh 
Pakhuset blev bygget under den såka 

SPOR EFTER 
KOLONITIDEN 


| København kan du den dag i dag se mange spor efter kolonitiden. 
Men det der skete i kolonitiden har ikke kun sat sig fysiske spor, det 
har også præget vores holdninger til folk med en anden hudfarve. 


Pakhuse og palæer 


Det var først og fremmest via handelen med varer fra De 
Vestindiske Øer, at Danmark tjente penge på sine kolonier. 
Og da det meste af handelen foregik med København, er det 
også her, man kan se de fleste fysiske spor efter kolonitiden 
i dag. Et eksempel er Vestindisk Pakhus på Toldboden i Kø- 
benhavn, der er bygget i starten af 1780'erne til opbevaring 
af de mange varer, der blev sejlet til København. I dag bruges 
bygningen som kunstmuseum. 

Selvom øerne i anden halvdel af 1800-tallet var en dårlig 
forretning for Danmark, var der danske familier, der tjente 
store penge på øerne. I København tæt på dronningens slot, 
Amalienborg, ligger en af byens smukkeste bygninger: Det 
Gule Palæ. I dag huser bygningen dronning Margrethes se- 
kretariat, men den blev oprindelig bygget af en storkøbmand 
fra 1700-tallet ved navn Frederik Bargum. 

På samme måde som Det Gule Palæ er en række kend- 
te bygninger i København bygget med penge tjent på enten 
plantager med slaver i Vestindien eller på handel med slaver. 
Statsministerens embedsbolig, Marienborg, er bygget af en 
anden købmand og direktør, der også tjente penge på sla- 
vehandel. Odd Fellow Palæet på Bredgade er endnu en im- 
ponerende 1700-tals bygning i København. Her boede Ernst 
Schimmelmann, der var en meget indflydelsesrig minister i 
slutningen af 1700-tallet og starten af 1800-tallet. Schimmel- 
mann var initiativtageren til det forbud mod slavehandel, der 
blev indført i 1792 og trådte i kraft i 1803. Men samtidig tjen- 
te han store penge på sine plantager med slavearbejdskraft 
på De Vestindiske Øer. 


HELLA 


Fredrik Bargum fik i årene 1759-64 opført Det Gule Palæ. Bargum 
tjente en stor del af sine mange penge på at sejle slaver fra Afrika til De 
Vestindiske Øer, i den trekantshandel, hvor mange døde undervejs. 


Spor i vores holdninger 


Selvom slaveriet blev afskaffet i 1848 og De Vestindiske Øer 
blev solgt i 1917, satte kolonitiden sig spor i danskernes 
holdning til mennesker med andre hudfarver. Det gjaldt ikke 
kun Danmark. Det var noget der prægede næsten alle euro- 
pæiske lande, der havde haft kolonier med sorte slaver. 

KILDE 1 


Billedet af øernes farvede indbyggere, eller "negrene" som 


man kaldte mennesker af afrikansk afstamning, var præ- SPØRGSMÅL TIL KILDE 1 


get af kolonitiden langt op i 1900-tallet. I en geografibog fra . Hvilken betydning har det, at forfat- 
1913, som stadig blev brugt i nogle skoler i 1950'erne, kunne / 


man læse følgende от de, der boede på Ое Vestindiske Øer: teren bruger ordet "indført" om den 
måde afrikanerne kom til De Vestin- 
"De fleste af øernes beboere er negre. Det er efterkomme- diske Øer på? 


re af de slaver, som tidligere blev indført [...]. Negrene har 


hang til dovenskab ligesom de fleste af de varme landes Я А 
folk. Меп der må stadig føres tilsyn med dem. Forholdet Hvordan beskriver forfatteren 


mellem de hvide plantageejere og deres sorte arbejdsfolk efterkommerne ағ slaverne? 
er som oftest ret godt. Men negrene er meget letsindige og 
uvidende og kan let blive ophidsede. De har da også af og . Prøv at skifte ordet ”negre” ud 
til gjort oprør. Til daglig er de meget godmodige. Men bliver med følgende ord: “barn og unge” 
de ophidsede af had eller druk, kan de være grusomme og i Pa 2 
og ”danskere”. Diskutér hvordan 


rå i allerhøjeste grad.” Fa | 
den ændring i teksten påvirker jer. 


Holdningen, der her kommer til udtryk, er typisk for ældre 

bøger. Sådan et syn var med til at understøtte tankerne om, 

at øernes sorte og farvede indbyggere ikke havde behov for 

samme rettigheder. Eller at de måske ikke var klar til demo- a$ 
krati eller til at bestemme selv. 


Humorbladet Klods Hans tegnede et billede af salget, hvor Onkel TI L OVE RV E J E LS E 


Sam (USA) drager bort med tre små "negerbørn”, der er symbol på 


de tre øer. Konen græder over, at børnene tager bort, mens man- А 
den går ind і huset med de mange penge Danmark fik. Hvad siger i Hva d tæn ke r d U om, at d ronnl nge П 
tegningen от synet ра de, der boede på øerne? Kunne man tegne | dag ha ret fi nt h US d er er bygget ar 


sorte mennesker på denne måde i dag? 


penge tjent på slavehandel? Skulle 
hun sælge huset? Og skulle det så 
rives ned? 


° | gamle dage kaldte man ofte sorte 
mennesker for ”negre”, men i dag 
synes de fleste, at det er et ube- 
hageligt ord. Synes du det er i orden, 
at bruge ordet "neger" i dag? 


. Kender du ordet ”kolonialvarer"”? 
Prøv at tænke over, eller at finde 
ud af, hvorfor det hedder sådan. 

DE VESTINDISKE ØER 
100 ÅR EFTER SALGET 


| år 2017 er det 100 siden at Danmark solgte De Vestindiske Øer til 
USA, men noget tyder på, at de stadig fylder meget i vores bevidsthed 
- hvordan kan det være? 


Mange gader bærer stadig danske 


navne på De Vestindiske Øer i dag. 
Danske turister der besøger øerne fo- 
tograferer ofte de danske gadeskilte. 


Et turistparadis 


Øerne er i dag et meget populært feriested for mange dan- 
skere, og der er mange flere danskere, der tager til de tidli- 
gere danske kolonier, end til de andre øer i området. Øerne 
har smuk natur og skønne strande, og det er ikke sjældent, 
at rejsebureauer kalder dem "det tabte paradis" - altså et 
paradis som Danmark har mistet. 

Det er interessant, at vi i rejsereklamer kan kalde øerne et 
tabt paradis, når man tænker over, at øerne måske ikke var 
et paradis for alle, der boede der, dengang øerne stadig var 
en del af Danmark. De øer, hvor titusinder arbejdede som 
slaver eller til dårlig løn efter slaveriets ophævelse. De øer, 
som var økonomisk mere tilbagestående end resten af Dan- 


TIL OVERVEJELSE ... 
* Hvad synes du om, at nogle betegner øerne som ‘et tabt paradis? 


· Føler du, at du har en særlig forbindelse til De Vestindiske Øer i dag 
eller ikke? Prøv at forklare, hvad denne forbindelse består i, eller 
hvorfor du ikke føler nogen forbindelse? 

mark, og hvor mange af de danskere og europæere, der kom 
til øerne, døde af tropesygdomme. Men på den måde ser vi 
danskere ofte fortiden og historien i et rosenrødt lys. 


Skal Danmark sige undskyld for slaveriet? 


Som kolonimagt og handelsmagt var Danmark ansvarlig for 
både slavehandel og slaveri, i flere hundrede år. 100.000 sla- 
ver blev sejlet fra Afrika til Amerika på danske skibe og tusind- 
vis døde undervejs. Danmark holdt slaver på De Vestindiske 
Øer i mere end 250 år, og særligt i tiden op til slutningen af 
1700-tallet levede og arbejdede slaverne ofte under meget 
strenge forhold. Selv efter ophævelsen af slaveriet i 1848 var 
de fleste sorte og farvede på De Vestindiske Øer tvunget til 
at arbejde for plantageejerne. Slaveriet og slavehandelen er 
på mange måder et mørkt kapitel i Danmarkshistorien, også 
selvom de fleste andre europæiske lande hverken opførte 
sig værre eller bedre end Danmark. Men hvad betyder det 
for os i dag? Har vi, der i dag bor i Danmark, et ansvar for de 
ting, der skete for flere hundrede år siden? 

I de seneste årtier er der både i og udenfor Danmark ble- 
vet stillet krav om, at de europæiske kolonimagter skal sige 
undskyld for både kolonitiden og slaveriet. Ofte bliver der 
også krævet penge som erstatning eller kompensation, som 
skal gives til de lande, der var koloniserede, eller hvor sla- 
verne kom fra. I 1999 krævede en international kommission 
i Afrika, at de vestlige lande skulle betale 777 tusind milliar- 
der dollars! ($777.000.000.000.000), som erstatning til Afrika 
for slavehandelen. Det var naturligvis helt urealistisk, men 
kravet om undskyldning og erstatning bliver ofte debatteret. 

Om man skal sige undskyld for slaveriet er faktisk ikke helt 
så let at finde ud af, som man skulle tro. I 2006 sagde den 
engelske premierminister Tony Blair, at det fyldte ham med 
"dyb sorg”, at England havde deltaget i slavehandelen. Men 
læg mærke til, at han ikke sagde "undskyld". Hvis han havde 
sagt det, havde han nemlig også sagt, at England havde et 
ansvar. Og så kunne det være, at nogle lande ville kræve pen- 
ge i erstatning fra England, eller at der ville komme mange 
andre, der også ville have en undskyldning. 


Vrede over Danmarks manglende 
undskyldning 


Heller ikke i Danmark har man givet en undskyldning for sla- 
veriet. I 1998 var det 150-året for ophævelsen af slaveriet på 
De Vestindiske Øer. Fra De Vestindiske Øer havde man invite- 
ret både den danske udenrigsminister og dronning Margre- 
the, og mange mennesker på øerne håbede, at Danmark ville 


Akvarel af slaver under dækket på et slaveskib. Skal 
Danmark undskylde for sin rolle som slavenation? 


bruge festlighederne til at beklage slaveriet og slavehande- 
len. Både udenrigsministeren og dronningen måtte dog sige 
nej tak til at deltage, og samtidig udtalte udenrigsministeren, 
at der ikke skulle gives en undskyldning. Som han sagde: "Jeg 
kan ikke se det rigtige i, at mennesker, som ikke havde noget 
med slaveriet at gøre, skal sige undskyld til mennesker, som 
ikke er blevet udsat for slaveri.” Festlighederne på øen gik i 
øvrigt rigtig skidt i 1998. Der var stor utilfredshed blandt be- 
folkningen på øerne over, at der ikke var nogen personer fra 
den danske regering der deltog. En lokalpolitiker og aktivist 
forsøgte at overtage mikrofonen, og der blev så meget uro, 
at resten af det officielle festprogram måtte aflyses. Til gen- 
gæld var der masser af fest i gaderne om aftenen for at fejre 
ophævelsen af slaveriet. 

Ved 100-året for salget af øerne til USA i 2017, er der også 
folk der har foreslået, at man skulle sige undskyld. Men selv- 
om der er planlagt mange markeringer af 100 året for salget, 
har den danske regering ligesom tidligere ikke nogen planer 
om at undskylde slaveriet eller slavehandelen. Det er blandt 
andet, fordi man ikke mener, den danske regering i dag har 
noget ansvar for, hvad der skete for over 100 år siden. Som 
en politiker har sagt: Skulle man så også undskylde for vikin- 
gernes angreb for 1000 år siden? 

KILDE 1 


Debatudsagn fra artikel i 
Jyllands-Posten Premium 
onlineavis 12. oktober 2016: 


»Vi mener, at hvis man begynder at sige undskyld for, hvad 
der er sket for mange, mange år siden, så skulle vi gå helt til- 
bage til vikingetiden og undskylde til briterne og franskmæn- 
dene, og hvem vi ellers kom og plyndrede,« Michael Aastrup 
Jensen (V). 


»Der er ingen tvivl om, at slavehandlen er et mørkt kapitel 
i danmarkshistorien, som vi bør tage afstand fra, men jeg 
synes ikke, at det er et anliggende for politikerne i dag. Vi 
skal hellere bruge vores kræfter på nutiden og fremtiden i 
stedet for fortiden,« Holger K. Nielsen (SF) 


»Det ville være flot, hvis Danmark brugte ordet undskyld 
om tiden som kolonimagt. Det kan give et mere nuanceret 
historiesyn i Danmark og skabe en større bevidsthed om- 
kring denne periode og Danmarks rolle og ageren i den,« 
Cecilie Felicia Stokholm Banke (forsker) 


TIL OVERVEJELSE ... 
* Hvilke af de tre udsagn om en undskyldning er du enig i? 


. Skal landet Danmark sige undskyld for slaveriet på De Vestindiske Øer, der foregik 
frem til 1848? Hvis nej, så prøv at argumentere for hvorfor. Og hvis du mener, at 
Danmark skal sige undskyld, så prøv at drøfte, hvem der skal sige undskyld, og 
hvem vi helt præcist skal sige undskyld til. 


. | Danmark er vi stolte af vores historie. Må man gerne være stolt af sin historie 
og samtidig ikke ville sige undskyld for de slemme ting, der er sket i historien? 

I mere end 250 år var Danmark en kolonimagt. Skt. Jan, Skt. Thomas og Skt. Croix - eller U.S. Virgin 
Islands, som de kaldes i dag - ligger i Caribien. Øerne var danske kolonier, hvor der bl.a. blev dyrket 
sukkerrør og bomuld. Det hårde arbejde blev udført af slaver, som man havde transporteret over 
Atlanterhavet fra Afrika. Hvorfor havde Danmark øer, der lå så langt væk - og hvorfor solgte man 
dem i 1917? Det kan du læse om i bogen, ligesom du også kan få svar på, hvordan befolkningen på 
øerne levede, og hvornår slaveriet blev afskaffet. Bogen lægger op til, at du bruger din viden til at 
tænke over, hvilken betydning det har, at Danmark har været en slavenation, og hvordan vi skal 
forholde os til det i dag. 

